Adda Bilisummaa Oromoo(ABO) Oromo Liberation Front(OLF)

Lakk/NO. ABO/008/2016 Guyyaaa:Fuulbana/5/2016 ____________________________________________________________________________________________________________________________________________ Ibsa Adda Bilisummaa Oromoo Gochaan yakkaa suukaneessaa kan murni Wayyaanen ilmaan Oromoo mana dhihaa Qilnxoo keessa jiran irratti fudhate kan baay’ee nama gaddisiisuu fi laalessuu dha. Murni ”ani mootummaadha” ufiin jedhu tokko ummata mirga isaa karaa nagayaatiin hiriira bahee gaafatu mana hidhaa keessatti walitti qabee ibiddaan gubuu fi rasaasaan fixuun kan takkaa addunyaa kana irratti mul’atee fi argamee hin beeyne. Kun duguuggaa sanyii kan ummata tokko lafarraa duguuganii balleessutti kan laakkamu jennee amanna. Lakkoofsaa fi eennummaa ilmaan Oromoo fi saboota biroo kan mana hidhaa san keessatti ibidaa fi rasaasaan dhumanii haga ammaa guututti beekuu yoo baannellee mootummaan kun ta’e jedhee ilmaan Oromoo kanneen qaroo ija saba isaanii ta’an hoogganootaa siyaasaa, koree fala barbaaduu dhimma muslimootaa, gaazexessitootaa fi sab-boontota biraa akka fixuuf murteeffatee gochaa kana raawwatuun isaa eennun jalaayyuu dhokataa miti. Balaan mana hidhaa kana keessatti hidhamtoota siyaasaa mirga saba isaaniitiif falmatan irra gahe kan maatii isaanii qofa yaaddessu osoo hin taane kan hundi keenna akka Oromootti ykn sabaatti nu yaaddessuu dha. Kanaafuu, akka dhaaba ABO-tti balaa diinni hidhamtoota keenna irraan gahe kana yaaddoo nutti dhagahame ummata keennatti ibsachuu barbaanna. Gochaa suukaneessaa fi bineensummaa kan Mootummaan Wayyaaneen ( TPLF) ummataa fi hooggnoota isaa kan mirga ummata keennaaf falman turan irratti fudhatte kana jabeessinee balaleeffata. Shirri mootummaan Wayyaanee mana hidhaa Qilixoo irratti fudhate kun kan ar’a eegalame osoo hin taane kan tana dura manneen hidhaa Finfinnee, Amboo,Qaallitti, Goondar, Dabrataabor fi Harargee dhihaa Naannoo Masalatti Masjiida lama gubuun ummataa fi hidhamtoonni lakkoofsaan dhibboota heddutti lakkaawaman keessatti dhuman ta’uun ifaa dha. Gaaffii abbaa biyyumma, kan ummanni mirga isaa falmachuuf kaase ukkamsuuf jecha, ummata walitti qabanii hidhuun, hiraarsuun, jumlaan ajjeessuu, biyyaarraa ari’uun fi gochaa binneensummaa irratti raawwachuun furmaata hin ta’u. Nama ajjeesuun danda’amullee yaadaa fi kaayoo isaa ajjeessuun kan hin danda’amne ta’uu mootummaan kun beekee gochaa faashitummaa kana irraa akka dhaabbatu akeekkachiifna. Ilmaan Oromoo mootummaa kanaaf meeshaa taatanii lammii keessan miidhaa jirtaniif, mootumaan ni kufa; kan yeroo hundaa jiraatu ummata. Saba keessaa dhalatan qabsiisuun, ajjeessun fi yeroo diinni isin biratti salphisu dhaabbatanii ilaaluun, badii dhiifama hin qabnee dha. Mootummaan wayyaanee yeroon isii dhumatee waan jiruuf gara itti gortu wallaaltee akka saree maraattee oliif gadi fiiga jirti. Wayyaaneen abdii waan kutatteef kana booda akka mootummaatti biyya kana bulchuu akka hin dandeenye beektee jirti. Osoo mootummaan Wayyaanee isin dursee hidhannoo harkaa qabdan isin irraa hin guurre dursaatii tarkaanfii malu fudhaa lammii keessaniif aantummaa qabaadha. Fakkeenyi Ilmaan Amaraa saba isaaniif agarsiisaa jiran isin birattillee mul’achuu qaba.Mootummaa kana wajjiin hin dabrinaa karaa keessan tolfadha Qabsoo bilisummaa ummata keessaniif adeemsifamaa jiru keessatti akka hirmaattan ABOn yaaminsa lammummaa isiniif godha. Yaa ummata Oromoo! Mootummoonni gita bittu habashaa baruma baraan sirratti wal dabranii cunqursaa fi roorroo hiriyya hin qabne sirraan akka gahaa tura atuu ni hubatta. Keessattuu, murni bicuun Wayyaanee kan TPLFn durfamu, sanyii kee lafa irraa duguugee dhabamsiisuuf ilmaan kee gaaraa fi mana hidhaatti jumlaan walitti qabee rasaasa fi ibiddaan fixaa jira. Atis kana hubattee qabsoo itti jirtu finiinsuu fi mootummaa kana ufirraa buusuu qofatu furmaatata’a jennee amanna. Duguggaa sanyi kan diinni sittiin jiru kanatti osoo hin rifatin wareega qabsoon nu gaafattu hundaa baafnee abbaa biyya keenyaafi qabeenya keenyaa ta’uu qabna. Kana fiixa baasuuf miidhaa nurra ga’uun rifannee of duuba deebi’uu hin qabnu. Wareega sii fi qeerroon ilmaan keetii baasaa jiran kanatti firii gochuuf jabaannee harka wal qabne biyya keenya irratti abbaa ta’un murteessaa dha. Dhaabni ABOn mirga eennummaa fi abbaa biyyummaa ummata keennaa kan mootummoota abboota irree Impayera Toophiyaatiin Jaarraa tokko dura irraa mulqamee ture deeffatuuf qabsoo hadhooftuu fi bu’aa fi bahii guddoo qabdu godhaa turuun isaa ifaadha. Ar’allee, mootumma Wayyaanee kan ummata keenna lafa irraa duguugaa jiru kana akka ummanni keenna qabsoo isaatiin ufirraa mulqee bilisummaa isaa gonfatuuf qabsoo fuula hundaa kan diina waliin itti jiru jabeessee kan itti fufu ta’uu isaa irra deebi’ee mirkaneessa. Injifannoo Ummata Oromoof! Adda Bilisummaa Oromoo


#OromoProtests, Boycott intact – September 8, 2016

#OromoProtests Wayyanen bombi iddoo gabayaa tii faa darbite wa barbadessite oromoodha shoreerkisota jechuf qophi xumurtetti kanafuu wahunda kessa of egganoo cimaan ha tahuu. Via Oromia Oromo Rennaissance BREAKING NEWS AMBO MINERAL FACTORY STOP FUNCTIONING! WARSHAAN BISHAAN AMBOO DALAGAA DHAABE! Warshaan bishaan Amboo erga gaafa dhalateeti bu’aa hawaasa naannoof buusee kan hin beekneef hawaasni naannoo mufachuun halkan edaa tarkaanfii sirreessaa qeerroon konkolaataa warshichaa irratti fudhatteen warshichi yeroo hin murtoofneef hojii dhaabuu hojjettoota isaaf himee jira. Hojjettoonni warshichaas karaa mirga isaaniif falman dhaban tarkaanfii qeerroo galateeffachuun warshaan kun aaddee #Azeb qallabuu malee uummata magaalaa Amboo fi nu hojjettootaaf bu’aa buuse hin qabuu tarkaanfiin kun konyaawwaan#Oromiyaa lafa konkolaataan warshaa kanaa gahuttis tarkaanfiin jalqabame jabaatee itti fufuu akka qabullee dhaammataniiru. Qabeenyaa fi albuudonni lafa Oromoo irraa bahan adda durummaan Oromoo fayyaduu qabu malee diina fayyaduu hin qaban jechuun mufii qaban ni guungumu. #qabsoon_itti_fufa Via Walaabu Jiloo #OromoProtests Guyyaa har’a gabaan aanaa Anfilloo magaalaa muggii feshala’ee jira. Bulchiinsa magaalaa sagale guddistuun irra deddeebiin mandara keessa deemanii nagaan bu’eeraa ba’aa daldaladhaa jechaa jiru. Garuu magaalattiin kora bittinneessaa Oromiyaa fi raayyaa ittisa biyyaan guutamtee jirti. Namootni cufatniiru. Warreen gabaa keessaa dambi jala dhaabbachaa jirtan lammii keessan isiniif wayyaanee gala. Qeerroonis tooftaa kamiyyuu fayyadamaa milkii keenya nuuf xumuraa nuf jedhin. Via Gamtessa Adem OromoProtests- Odeessi Qilinxoo irraa argachaa jirru akka mul’isutti, Ob Baqqalaa Garbaa, Yonaatan Tasfaayee, Dajanee Xaafaa, Addisuu Bullaallaa fa’aa achuma mana hidhaa Qilinxoo jiru. Namoota wareegaman immoo reeffa isaanii maatii isaaniitti kennaa jiru. Namooti kunneen ammatti adda hin baafamne. Saatii muraasa dura namni tokko ergaa kan nuuf dabarsee jira.. ==================== በትንሹ መረጃ ለማካፈል ያህል…. 1. በቀለ ገርባ….ቂሊንጦ ያለ 2. ዮናታን ተስፋየ …..ቂሊንጦ 3. ደጀኔ ጣፋ…….ቂሊንጦ 4. አዲሱ ቡላላ…..ቂሊንጦ 5. ጌታቸው ሺፈራው…..ዝዋይ 6. ፍሬው ተክሌ……ዝዋይ 7. አግባው ሰጠኝ…..ሮቢት 8. አንጋው ሰጠኝ……ሮቢት 9. ቴዎድሮስ አስፋው….ቂሊንጦ Via Dhábasá W. Gemelal #OromoProtests This is Asko bus station, a hub and splinter point at the outskirts of Finfinne for all public transport systems to the Western & North Western parts of Oromia. It’s now deserted, passengers stranded and hence obliged to board on Isuzu & other dry loads heavy trucks. “girmsh look this is asko bus station nama makina fe’umsatti fe’a jiru” Via Girma Gutema #OromoProtests Qeerroo Gindabarat kaachisee irraa. Ergamtoonni wayyaanee kanneen akka Yilmaa Qinaaxxii,Abrahaam Taajjabaa,Birruu,zambaabaa Tulluu,Bultoo Meettaa,Asaffaa Dasalenyi,Biraanuu fi namoota maqaa isaanii hin barre gara namoota soddomaa oliitu suuqii uummataa irra deemee saamsaa jira. Gocha keessan kana irraa yoo hin dhaabannee tarkaanfiin madaalawaa akka issin irratti fudhatamu quba qabdaa. Via Daalacha Qaccamaa An Ethiopian martial arts winner refused to carry Woyaane flag in Korean ጀግና #ተገኝ #ካሳ በደቡብ ኮርያ በተካሄደው የዓለም የማርሻል አርት የስፖርት ውድድር ላይ አንደኛ በመውጣት የወርቅ ተሸላሚ ሲሆን ባለኮኮቡ ሰንደቃላማም እንዳይሰቀል በማድረግ የኢትዮጵያን ብሔራዊ መዝሙር ብቻ አሰምቶ በዓገራችን ያለውን ግፍ በመግለፅ ለህዝብ ተቃውሞውን አሳይቷል ፡፡ #ኢትዮጵያዊነት ይለምልም !!! Just like Feyisa Lelisa crossed his hands at the finish line of the Rio Olympics, Ethiopian martial art is #Kassa_Tegegn_Yimer‘ declined to have his country’s flag hoisted here in Cheongju despite his winning gold. . Ethiopian athletes have taken to protesting their government’s crackdown in the Oromia region that has left more than 400 people dead. When it came to the medal ceremony in Cheongju, South Korea, Yimer requested that his country’s anthem be sang but without the flag.


# Oromoprotests ilma kiyya narra ajjeesanii akkaa reefka isaa gubbaa taa’u na dirqan”

# HARMEEN NI BOOCHII. Caqasuuf as tuqi # Dhala ishee ajjeesanii haadha Oromoo boochisuun, ilma abbaa irraa ajjeesanii awwaalcha mucaa ofii irraa dhorkuun hagam tokko ulfaataafisuukanneessaa akka ta’e kan hubachuu danda’u silaa dhaluma namaa, kan namummaa qabuu fi namummaan itti dhaga’amu ture. Wayyaanee/TPLF fiergamtootni diinaa kan caasaa gara garaa keessa jiran, warri meeshaa diinaa hidhatee qe’ee Oromoo keessa luffisuun Oromoo akka sabaatti gadda ulfaataafkennaa jiran namummaa namaa keessa hin jiran. Jaarraa21ffaa kana keessa gochi akkanaa nama irratti ni raawwatama jedhanii herreguun tasumaa namaa hin dhufu. Waan fedhes ta’u namni akka namaa gocha fokkataa fiqaanessaa, gaddisiisaa fi suukanneessaa ulfaataa akkanaa nama akka isaatii irratti raawwachuun hedduu gaddisiisaa dha. Wayyaanee/TPLF diina innikkaa saba Oromoo ta’uun har’a miti kan hubatame. Kan nama aarsuu fidhiifamnillee hin godhamne garuu warraOromoo ta’ee, ykn Oromoo irrajiraatee, Oromoon nama ta’ee deebisee Oromoo miidhaa jiranii dha. Jarri kun wayyaanee faana hiriiranii namummaa keessaa ba’anii saba Oromoo irratti gocha gaddisiisaa firifaasisaaraawwatu. Wayyaanee fijarootni kun, keessumaa warri hidhannoo diinaa baatee qe’ee Oromoo keessatti saba Oromoo irratti gocha jaarraa ammaa kana keessa nama irratti hin raawwatamne raawwachaa jiran isaanitti fakkaatee ti malee, waan har’a namoom-dhabaan saba Oromoo irratti raawwataajiran kanaafmurtii ummata bal’aa Oromoof dhihaachuun isaanii kan hafu miti. Deesseen Oromoo magaalaa Gimbii, haati Oromoo magaalaa D.Doolloo, abbaan ilma Oromoo magaalaa Awwadaa, abbaan ilma gootaa magaalaa Giincii, walumagaalatti imimmaan haadha Oromoo, abbaa Oromoo Bahaa – dhiha, Kaaba – Kibba irraa akkalolaa lola’aa jiru, imimmaan isaanii galaana ta’ee warrahar’a aangoo qabna jedhanii yakka suukanneessaan ummata kabajamaa kana qe’ee ykn oobdii isaa keessatti fixaa, warraboo’ichaa figaddaa godhaa jiran kana haxaawee akka darbu shakkiin hin jiru. Tibba kana magaalaa D.Doolloo irraa imimmaan deessee Oromoo, boo’icha haadha gootaa fisagalee gaddaa ishee kan argee fidhaga’e hagam tokko akka aaru, garaan nama gubatu, gara diddaa isa caaluutti akka nama geessu tilmaamuun nama hin dhibu. Wanti haadha Oromoo kana irratti raawwatame dhugumatti maalummaa wayyaanee caalaatti kan mul’ise, gocha abdii kutannaa isa dhumaa, yakka dhiifama hin qanbe, gocha bineensummaa ishee daran kan addunyaaf ifa godhee dha. Mucaa haadha irraaajjeesanii, haadha deebisanii mucaa ishee irrateessisanii achi irratti yeroo tuman arguu fi dhaga’uun nama surura. Sammuu nama nyaata. Diinni kana godhus namummaa namaa kan hin qabne, bineensa irraa adda miti. Imimmaan deessee Oromoo, gaddi abbaa Oromoo kun dhaabbatee gara gammachuu fibilisummaatti geeddaramuun isaa fagoo hin ta’u. Gaddaa fiboo’ichatti xumura gochuun bilisummaa dhaqqabuun murtee Oromoo ti. Murtee kana kan fuudhee deemuu fihojii irra oolchee dhugoomsu warraaqsi ummata bal’aa Oromoo FXGn finiinaa jiru isa kana milkeessuufi. Kanaaf murteen keenya murtee ta’ee warra haadhaa fi abbaa keenya boochisaa jiru, biyyaa fimirga nu sarbee qabeenya nu saamee namummaa nu baasaa jiran muree akka darbuuf qabsoo roga maraa, warraaqsa FXG karaa danda’ame cufaan finiinsinee itti fufuu qabna. # Bilisummaan uummata bal’aaf.


lola tokko injifannoon gahuuf meeshaan waraanaa barbaachisaa fi fardii ha ta’u malee, waan hunda caalaa murteessaa miti..

Yaa Oromo: Your Victory is certain! Yaa lammii kiyya Oromoo, You are engaged in a war of liberation. Military power and popular support are key ingredients, and indicators, of success in wars of liberation. Diplomatic support follows the two. In this contest of will with TPLF, popular support is on your side. No doubt you are militarily less powerful today than TPLF. Your diplomatic support has been increasing over the last one year but you lack confidence that you can ever defeat an enemy with such a strong support from a super-power such as the USA. In this regard, remember three points. First, that “weapons are an important factor in war, but not the decisive factor; it is people, not things that are decisive. The contest of strength is not only a contest of military and economic power, but also a contest of human power and morale.” (Mao Zedong) Just look around you! With a little more planning and given time, the high popular support and high morale you are enjoying, there is no force you cannot defeat. Secondly, history is replete with examples of where material power has been indecisive and that the underdog is favored because he makes greater efforts to outlast the danger of annihilation. To outlast the danger of annihilation, the situation on the ground in Oromia indicates that a group of Oromo activists shall soon start spontaneous attacks on colonial forces (military posts, police stations, colonial government offices, colonial officers and their supporters, etc …) in their local areas. This will encourage similar small scale attacks by locally constituted groups across Oromia. The colonial forces would respond with a series of large- scale offensives in an effort to strangle these local offensives against it. Through these offensives Oromo activist forces would turn into guerrilla operatives, similar to those seen in many other liberation struggles in many parts of the world. In the final phase, having learned from their experience and in an effort to survive and thrive, leaders of the isolated attacks would come together and transform the isolated small scale attacks across Oromia into a well-organized and ably lead guerilla war and, eventually, conventional war. In this way, Oromo activists on the ground in Oromia would evolve into warriors of liberation strong enough to decimate the colonial forces, bringing Oromo war of liberation to a successful conclusion and regain Oromo sovereignty. Thirdly, keep in mind that America’s support for the TPLF government does not mean that they could defeat Oromo insurgency. Even when they were directly involved, Americans failed to accomplish their military missions in Somalia in 1993 and in Vietnam in the 60s. Remember the terrorist events of September 11, 2001, and the subsequent wars in Afghanistan and Iraq each proved extremely difficult and costly for America to win decisively. This much should be clear to every open minded and serious observer of the Oromo struggle for liberation. In the end, there is no doubt, Oromia shall be sovereign and its people shall be free. It is only a question of time. Yaa lammii kiyya Oromoo, Kan itti jirtu qabsoo bilisummaa it. Qabsoo bilisummaa keessatti qabxiileen furtuun lama – kanneen injifannoof barbaachisan fi injifannootti quba qaban – deggersa ummataa fi humnna waraanaa ti. Deggersi diiplomaasii isaan kana lamaanitti aanee argama. Qabsoo amma Wayyaanee wajjin itti jirtu kana keessaatti jaalala, kabaja fi deggersa ummataa horattee jirta. Humna waraanaan garuu, har’aaf, akka Wayyanee hin gitne beekkamaa dha. Deggersi diiplomaasiikee, wagga dabre kana keessa, guddachaa fi jabaachaa ha dhufu malee, diina deggersa Ameerikaa qabu akkasi injifachuu danda’uu kee ni shakkita. Dhimma kana irratt, qabxiilee sadan armaan gadii kana yaadadhu. Inni duraa, “lola tokko injifannoon gahuuf meeshaan waraanaa barbaachisaa fi fardii ha ta’u malee, waan hunda caalaa murteessaa miti. Waan hunda caalaa murteessaan human namaa ykn ummata; meeshaa miti. Dorgommiin jabinaan wal-caaluuf godhamu karaa waraanaa fi karaa ‘ecomomy’ qofaa miti; dorgommii human namaa fi hamilee ummataan wal-caalus ni dabalata” (Mao Zedong) Mee haala keessa jirtan laalaa, Deggersa ummataa fi hamilee amma qabddan irratti caalaatti karrorffattanii yoo itti bobbaatan humni isin injifachuu hin dandeenye gonkumaa hin jiru. Lammaffaa, seenaan qabsoota addaddaa kan raga bahu qabeenyi meeshaa hunda caalaa murteessaa akka hin taane fi qabsaa’oti hamma diina irratti qabsaa’anii meeshaa hin qabne, balaa duguuggaa dinni irraan gahuuf sosso’u jalaa dandamachuuf jecha diina caalaa hojjechuun, akka injifachuu danda’an fi injifachaas turan dha. Haalli yeroo ammaatti Oromiyaa keessa jiru kan garsiisu, balaa duguggaa diinni irratti aggaammatee jiru jalaa ummatasaanii dandamachiisuuf jechaa, qabsaa’oti Oromoo, yeroo dhihootti, ganda-gandasaaniitti, humnna koloneeffataa irratti tarkaanfii addaddaa (buufata waraanaa, waajira poolisii fi qondaalota mootummaa koloneeffataa irratti) fudhachuu jalqabu. Yeroo gabaabaa keessatti sochii wal-fakkaataan Oromiyaa mara keessatti bal’inaan geggeeffama. Deebiin mootummaa koloneeffataa, sochii kana balleessuuf jecha, duula waraanaa guddaa itti bobbaasa. Kun ammoo, akkuma seenaan qabsoo bilisummaa addaddaa raga bahan, humni Oromoo human riphee-lolaa tti akka jijjiiramu dirqa. Dhuma irratti, balaa irratti aggaammatame irraa dandamachuuf, muuxxannoo qabsoo irratti horatantti fayyadamuun, hoogganttoonni murnoota Oromoo gandoota addaddaa keessatti tarkaanfii fudhachaa jiranii walitti dhufuun lola riphee-lolaatti, isa boodas humnna “conventional”tti, kan jaarmaa jabaa fi hoogganoota dandeettii fi kutannoo qabaniin geggeeffamutti, jijjiiru. Akkasiin, qabsaa’onni Oromoo, kaneen Oromiyaa keessa sosso’an, waraana bilisummaa Oromoo jabaa ta’uun, human koloneeffataa barbaadeessuun, QBO injifannoon xumuranii walabummaa Oromiyaa fi bilisummaa saba Oromoo mirkaneessu. Sadaffaa, mootummaan Ameerikaa Wayyaanee gargaara jechuu, Oromoon fincilee Wayyaanee injifachuu hin danda’u jechuu miti! Kana gonkumaa hin irraanfatinaa! Mootummaan Ameerikaa mataan isaa Somalia fi Vietnam keessatti akeeka isaa bakkaan gahuu dadhabee, dhiibamee, dhiisee bahe. Tarkaanfii Fulbana 11, 2001 golii-buuftotaan irratti fudhatameef deebii keennuuf waraana Iraq fi Afghanistan tti bobbaasellee haala murteessaan injifatee jira jechuun hin danda’amu. Kan dhugumaan, sammuu banaan QBO fi haala isaa xiinxalee ilaaleef hammi kun ifaa ta’uu qaba. Dhuma irratti, Oromiyaan ni walabooma. Ummatinsaas ni bilisooma. Kun waan yeroo eeggatu malee kan shakkii jala jiru miti!


“Warshaa Harreen Keessatti Qalamee Gara Biyya Alaatti Ergamu Jiraachuu Mormine”

Jaallannee Gammadaa Warshaa Harreen Keessatti Qalamee Gara Biyya Alaatti Ergamu Jiraachuu Mormine WASHINGTON, DC (VOA Afaan Oromoo) — Godiina Shawaa Bahaa Magaalaa Bisooftuu keessatti jarreen chaaynaa warshaa harree keessatti qalanii gara biyya alaatti ergan dhaabamuu mormuun Kamiisa Fuulbaana 08 bara 2016 mormii ba’ameen namni tokko ajjeefamuu ka biraa tokko du’u hin oolu jedhamuu fi sadaffaan madaa’uu jiraatonni ibsanii jiru. Sababaa Kanaan ijoolleen 8 hidhaa keessa akka jiran dubbatu.Warshaan kun gad-dhaabamuu kan ilaaleen ammaan duras mormiin gaggeffamee yeroof warshichi hojii dhaabee akka ture fi amma garuu deebi’ee hojii jalqabuu isaa ibsan. Abbootiin qabeenyaa warshichaa mootummaa biraa ehama qabna akka jedhan kan dubbatan jiraattonni kun aadaa keenya waan hin taaneef nu irraa dhaabachuu qaba jedhu. Itti gaafatamaan Waajiira poolisii magaalaa Bishooftuu waa’ee hidhaa fi ajjeechaa gaggeeffame jedhame kanaa gaafatamee magaalatti keessa hin jiru, hin beekus jedhan.Bulchiinsa magaalaa dhaqqabuuf yaaliin goonees hin milkoofne.


Ibsa Walgahii Koree Hojii Raawwachiiftuu ABO

UMMATA BAL’AA OROMOO Jalqaba uumamuu Impaayeera Itoophiyaa irraa kaasee hanga hardhaatti ummatni Oromoo: jimlaan ajjeeffamuu (sanyii duguuggaa), eenyumaan isaa haalamuu, hidhamuu, gidirfamuu, saamamuu fi biyya isaa irraa humnaan ari’amuu irraa kan hafe faayidaan Oromoon sirna Impaayeerummaa humnaan uumame kana keessatti argate kana jedhamee kan herregamu tokkoo illeen hin jiru. Adeemsa seenaa dukkanaawaa kana jijjiiruuf, ilmaan Oromoo bakka buusuun hin danda’amne kanneen miliyoona baay’een lakkaawaman bilisummaa fi walabummaa saba goota kanaaf jecha lubbuu isaanii bakka bu’aa hin qabne dabarsanii kennaniiru. Addi Bilisummaa Oromoo (ABOnis), ilmaan Oromoo seenaa gootummaa kana dhaalaniin kan bu’ureeffameefi, warreegama sabni Oromoo Jaarraa tokkoo fi walakkaaf baasaa jiru kanatti firii gochuufi. ABOn, qabsoo hadhooftuu wareegama hedduu baasiste geggeesseen hardhaan tana, sagantaan ABO ummata Oromootiin tinnifame, dhibdeelee ykn rakkoolee: siyaasaa, diinagdee, hawaasummaa, aadaa fi dhiitama mirga dhala namummaa Impaayera Itoophiyaa jalatti ittiin eelaa fuudhe ykn gidirfametti furmaata waaraa kan argamsiisuu dha. Kana dhugoomsuufis ummatni Oromoo Kaabaa Kibbatti, Bahaa Lixattii fi handhuura Oromiyaa keessatti sagalee fi ilaalcha siyaasaa tokkoon diina faashistummaan isaa ammaan dura bifa kanaan mul’atee hin beekne dura dhaabatee FDG gara Fincila Xumura Gabrummaatti tarkaanfachiise. Kunis sodaa injifatuun gootummaa abbootii isaa irraa dhaalen diinatti rifaatuu hamaa naqeen qabsoo isaa ittisa irraa gara haleelaatti ceesisee jira. ABOn, gootummaa fi tokkummaa sabni Oromoo harka qullaa, karoora fi sagantaa lafa kaawwate irratti irkatuun Fincila Xumura Gabrummaa (FXG) walitti fufiinsaan ji’oota 11f adeemsiisaa jiru ni dinqisiifata. FXG kanaan, bilisummaa Oromoo fi walabummaa Oromiyaa bakkaan gahuuf, tiksituu Impaayerichaa kan ta’e mootummaa faashistii Wayyaanee fi sirna impaayerichi irratti ijaarames hundeen buqqisuun murteessaa dha. Kunis ummata bilisoomeen, referendum walabaa fi bilisa ta’e irratti mirga hiree murteeffannaa saba Oromoo mirkaneessuun taha. Waan taheef KHR-ABO kanaan ala furmaatni biroo akka hin jirre sirriiti hubatee fi waliifis dhaamee, FXG kana toftaa hidhannoo fi hidhannoo maleettis dhimma bahuun kan duraanii caalaatti akka finiinsu waamicha hatattamaa dhiheessa. Mootummaan faashistii Wayyaanee kun kufee mirgi ummata Oromoo haga mirkanaahutti hoogganummaa haga ammaatti kenne caalaa cimsee akka itti fufu ABO’n irbuu isaa irra deebi’ee haaromsa. WBO, HOGGANOOTA , QONDAALOTA, MISEENSOTA FI DEGGERTOOTA ABO MARAAF Miseensota WBO, Hogganootni, qondaalotni, miseensootni fi deeggartootni ABO qabsoo bilisummaa Oromoo fi walabummaa Oromiyaa keessatti adda duree ta’uun haalota rakkisoo keessatti wareegama qaqqaalii baasaa as gahuun kanuma beekamu dha. Sadarkaa har’a qabsoon irra gahee fi sabni keenya keessa jiruu, of kenniinsa keenya ol kaafnee qabsoo galiin gahuuf yoom iyyuu caalatti diinna keenya awwaaluudhaan aangoo siyaasaa Oromoo mirkanneesuuf bakka jirutti mootummaa faashiistii Wayyaanee haleeluu irratti akka bobbaanu waliif dhaamna. MOOTUMMAA FAASHISTII WAYYAANEE FI ERGAMTOOTA SIRNICHAA ILAALCHISEE. Mootummaa faashiistii Wayyaanee fi ergamtoota Wayyaanee kan ta’an Hoogganootni OPDO kan sadarkaa federaalaa fi mootummaa naannoo Oromiyaa irra guddaan isaanii, jijjiirraa fakkeessaa xixiqqaa, kan akka Afaan Oromoo Afaan Finfinnee godhuu, Oromoota naannoo Finfinnee irraa humnaan buqqa’aniif mana kennuuf labsa adda addaa baasuu dhaan, ummata humnaan hiriira baasuuf karoora qaban. Kun gaaffii bilisummaa Oromoo fi walabummaa Oromiyaaf gonkumaa deebii tahuu waan hin dandeenyeef, karoora kana duubaan shirri jirus ummata Oromoo afanfaajjessanii fincila xumura gabrummaa dura dhaabbachuun sirna gabroomfataa Wayyaanee ummata Oromoo irra tursiisuu fi amanamummaa sirnichaaf qaban ittiin mul’ifatuuf murteeffatuu mirkaneessa. Miseensoota OPDO kanneen sanyii duguuggaan saba isaanii itti dhagahamuun sabni isaanii akka hin miidhamne hojjachaa turanii fi hojjachaas jiran ni dinqisiifata. Ummatni Oromoo shira hoggannoota OPDO fi gooftolii isaanii kan summii dammaan dibame fakkatuu olitti kaa’ame kanaan akka hin dagamne yaadachiisaa, karoora mootummaan faashiistii TPLF baafate kana fashalsiisuu dhaan, amna gara bilisummaa Oromoo fi walabummaa Oromiyaatti godhaa jiru kana cichoominaa fi shaffisaan itti fufee xumura akka itti godhu ABO’n gadi jabeessee dhaama. Kana waliin Oromoota badii isaanii irraa barachuu hanqatuun lammii isaanii irratti yakka raawwataa jiranis ABO’n akeekkachiisa. ILMAAN OROMOO WARAANA MOOTUMMAA WAYYAANEE KEESSA JIRANII FI HOJJATTOOTA MOOTUMMAA SADARKAA HUNDAA. Akkuma dhalli Oromoo hundi beekuu fi hubatutti, sanyii duguuggaan saba Oromoo irratti eega labsame yeroon isaa bubbulee ti jira. Hardhaan tana, lubbuun dhala Oromoo, kan Wayyaanoti aggammii itti shaakalan ta’ee jira. Haalli kun ammoo, kan dhala Oromoo hunda irriba fi jireenya dhorku ta’uu qaba. Waan ta’eefis, ilmaan Oromoo kan waraana Wayyaanee keessa jirtani fi kanneen caasaa mootummaa sadarkaa Federaalaa fi mootummaa naannoo Oromiyaa keessa hojjettan of gurmeessuu fi wal gurmeessuun qabsoo sabi keessan bilisummaaf geggeessaa jiru waan dandeessan hundaan akka cinaa dhaabbatan ABO’n yaamicha lammummaa dhiheessa. Yoo itti gaafatama kana hin baane garuu, fuula duraatti komii saba Oromoofi gaafatama seenaa jalaa akka isin hin baafne ammumaa isiin yaadachiisuun dirqama jennee amana. Hardhaan tana, qabsoo bilisummaa Oromoo fi walabummaa Oromiyaa bira yoo hin dhaabbanne, yeroon ummata ofii waliin dhaabatanis yoommi laata? gaafii jedhuus deebbisuun dirqama keessan akka ta’e jala muruun ABOn isiin hubachiisna. DHAABOTA SIYAASAA ITOOPHIYAA ILAALCHISEE. ABOn humnoota siyaasaa Impaayeera Itoophiyaa, kanneen farra mootummaa faashiistii TPLF ta’an mara qabsoo isaan lafarratti gochaa jiran ni kabaja. Kanneen hiree murteeffannaa ummatoota Impaayericha keessa jiran akka akeekaatti kabajuuf murteeffatan ammoo ABOn bifa addaatiin ilaala. Kanaafis,Tumsi Bilisummaa fi Dimookiraasii Ummattootaa (PAFD) ijaarame. Haaluma kana irratti hirkachuun, dhaabootiin siyaasaa biyyattii keessatti bifa mul’ataan lafarratti hojiin beekaman sagantaa siyaasaa walii waliif kabajuun, diinna waloo kan ta’e mooutmmaa faashistii Wayyaanee irratti xiyyeeffatuun mootummaa gara jabinni isaa daangaa hin qabne kana aangoo irraa waliin akka kaafnu irraa deebi’ee yaamicha isaa haaromsa. MISEENSOTA FI DEGGERTOOTA SABABA ADDAATIIN CAASAA ALA JIRANIIF. Qabsoo bilisummaa Oromoo fi walabummaa Oromiyaa bakkaan gahuuf amni hafe xiqqaa ta’us, dirqamni yeroo amma nu irraa eegamu ulfaataa dha. Haala ammaa keessatti, dirqama fuuldura keenya jiru injifatnoon xumuruuf, dirmannaa ABO’n barbaadu godhuu irraa kan if nama qusachiisuu sababi kamuu jiraachuu hin malle. Haalli keessa jirru, haala jiraachuu ykn dhabamuu keessaa filachuu ti. Dhabama irraa saba keenya oolchinee rakkoo dhuunfaa qabnu furachuun gamnummaa ta’uu hubatuun, miseensotni fi deggertootni arma dura ABO keessaa sababaa adda addaatin bahan, hatattamaan dhaabatti akka deebi’an ABO’n yaamicha lammummaa fi biyyummaa isaaniif dabarsa. DHAABOTA SIYAASAA OROMOO WALABA TA’AN ILAALCHISEE. Mootummaa faashiistii gabroomfataa Wayyaanee Oromiyaa irraa buqqisuun, bilisummaa fi nagaa waaraa ummata Oromoof argamsiisuuf, humna namaa fi qabeenyaa ummata Oromoo tokkoomsuun murteessaa ta’uu isaatti amanuun, dhaabota siyaasaa Oromoo walaba ta’an gidduutti waliigaltee fi walhubannoo irra gahuun ni yaadatama. Waliigaltee fi walhubannoon kun akka hojiitti hikamuuf, bakka bu’oota dhaabota kanaa irraa koreen ijaaramte, Koree qindeesituun Jaarmayooli Bilisummaa fi Walabummaa Oromiyaa (KQ-JBWO) waliigaltee kana hojiitti hikuu fi hojii irratti akka milkooftuuf ABO qooda irraa eggamu akka gumaachu mirkanneessa. SOCHII NAANNOO UMMATA AMAHARAA (Gondor, Gojamii fi Walqaayt) ILAALCHISEE. Sochiin farra mootummaa faashiisti Wayyaanee ummatni Amahaaraa naannoo Gondorii fi Gojjamitti geggeessaa jiru, sochii mirgaa ta’uu ABO’n ni amana. Haa ta’u malee, mootummaan Wayyaanee karaa irraa maqfame malee gaaffiin kun deebii argachuu hin danda’u. Waan ta’eef, kallattii hundaan mootummaa Wayyaanee jilbeenfachiisuuf ciminaan akka irratti hojjetamuu qabu ABO’n yaadachiisaa, ajjeechaa, hidhaa fi gidirfamuu ummata naannoo Amaaraa irratti faashiistoota Wayyaaneetin gaggeeffamaa jiru gadii faggeenyaan balaaleeffata. Saaminsa fi eenyummaa isaanii haquuf gochaa mootummaan faashistii Wayyaanee irratti raawwataa jiru mormuun, qabsoo sabni Koonsoo fi Majangir geggeessaa jiru, ummatni Oromoo fi dhaabni isaa ABOn ni dhinqisifata; biras ni dhaabbata. Qabsoon sabni Konsoo fi Majangar gaggeessaa jiran, qabsoo haqaatis jedhe amana. Itti dabalees: ajjeechaa jumlaa, hidhaa fi gidirsaa saba Konsoo fi Majangar irra gahaa jiru ABOn cimsee balaaleeffata. HAWAASA OROMOO BIYYA ALAA JIRAN ILAALCHISEE. Mirgi abbaa biyyummaa isaa sarbamuu, nagayaan jiraachuu dadhabuu irraa hawaasini Oromoo biyya alaa jiraatu kan baqattummaaf isa saaxile hubatuu dhaan biyya isaa deebifatuun murteessaa ta’uu amanee qabsoo bilisummaa Oromoo fi walabummaa Oromiyaaf tinnisa gochaa har’a gahe. ABOn gumaacha kanaan duraa dinqisiifataa, qabsicha injifatnoon guduunfuuf ammoo dirqama addaa haalli yeroo ammaa gaafatu bahuuf hawaasni keenya ala jiru gumaacha qabsoo dachaa dachaan akka ol kaasu Koreen Hojii Raawwachiiftuu ABO jabeesee waamicha dabarsa. YAKKA SANYI DUGUUGGAA (genocide) MOOTUMMAA WAYYAANEE GAGGEEFFAMAA JIRU ILAALCHISEE. Mootummaa faashiistiin TPLF mootummoota impaayeericha keessatti kana dura mumul’atan hunda caalaa gara jabinaan kan guutame ta’uu isaa kan hojiin agarsiisaa jiru ta’uu dhaabootni mirga dhala namaaf dhaabatan hundi raga itti bahaa jiran. Sanyii duguuggaan kallattiin kan saba Oromoo irratti qiyyeefatame ta’uu, hojii faashiistootni TPLF kan ji’oota 11 ilaaluu fi tarkaanfii isaannii xinxaluun gahaa dha. Sanyyi duguuggaan kun ummatoota naannoo Gambellaa, Beenshangul, Sidaamaa, Ogaden, fi ummata Konsoo fi Majangar irrattis bal’inaan kan gaggeeffamaa turee fi jiru dha. As kaluu kana ammoo ajjeechaan jumlaa kan saba Amaaraa irratti dabalataan xiyyeeffatame gadi bahuun raga dabalataa ti jennee ammana. Waan ta’eefis, ajjeechaa suukanneessaa adeemsifamaa jiru kana gareen walaba ta’ee qoratee mootummoota gamtoomanii fi dhadacha mana heera addunyaaf (ICC) akka dhiheeffamu ABOn jabeesee hawaasaa addunyaa mara gaafata Kanuma waliin, dhaaboota mirga dhala namaaf dhaabatan,,kanneen sanyii duguuginsi Oromoo fi saboota biroo irratti geggeeffamaa jiru yakka ta’uu hubatanii iyyaannaa dabarsaa jiran ABOn dinqisifataa fi galateeffataa hojii eebbifamaa kana cimsanii akka itti fufan gaafata. Injifannoo Ummata Oromoof !!! KHR-ABO Fulbaana 12, 2016


Gabroonfataan Mirga Kamuu  Ququnxuree Nuu Rabsuuf Mirga Hin Qabu.

Baarentuu Gadaa irraa Ummanni Oromoo gabroonfattuu, saamtuu fi darartuu murna bicuu Wayyaanee irraa mirgi gaafachaa turee fi jiru hin jiru. Oromoon Wayyaaneedhaan takkaawuu kun natti hirrattee jira, kana naaf guuti, kun najalaa hafee ykn natti xiqqaatee jira isa kana itti naaf dabali jedheehin beeku, jedhaas hin jiru. Wayyaaneen Oromoofis ta’ee saboota humnaan weerartee jirtuuf mirga qunxurtee laachuufiif mirgas, hamilees hin qabdu. Oromoon bara Wayyaanees ta’ee, weerartoota, gabroonfattoota gita bittaa Habshaa kaanirraa mirga isaa humnaan irraa fudhatame qabsaawee deeffachuuf falmaa ture malee takkaahuu balabala isaanirra ijaajjee kadhatee hin beeku. Qabsoon waggoota 25n darbaniif keessumaa FXGn baatilee 9n darbaniif finiinaa turee fi jiru kanuma ragaa baha. Wayyaanees ta’e gabroonfattoonni sana dura turan martuu weerartoota, gabroonfattoota,saamtoota,iddoo biraarraa Oromootti dhufaniidha,Koloneeffattoota. Kolooneeffataan ammoo aantummaa ummataa hin qabu. Hojiin isaa biyyaa fi nama kolaneeffate balleessuu qabeenya saamuudha. Wanti amma Oromiyaa keessatti ta’aa jirus kanuma. Wayyaaneen Oromoo fixaa turte, fixaas jirti; saamichis daangaa hin qabu. Hojiin isaanii marti aadaa, afaan, seenaa fi duudhaa Oromoo balleessanii, ilmaan Oromoo qaroo fi sabboontoota saba isaaniif dhaabbatan hidhanii, ajjeesanii fi biyyaa baqachiisanii biyya Oromoo dhuunfachuudha. Hojiin qabatamaan amma wayyaaneen itti jirtus kanuma. Weerartoota, Kolaneeffattoota akkasii ammoo akkuma biyyoota hedduu keessatti beekamu lolanii ofirraa ittiisuun bilisa of baasuu malee daandiin qaxxaamuraa kan biraa hin jiru; jiraatees hin beeku. Kan mirga hiree ofii ofiin murteeffachuun nama gahu qabsoo qofaadha. Wayyaaneen tibba kana karaa ergamticha Maqaaf muummee ministrootaa jedhamu H/Dassaalenyin,karaa ministeera qonnamtii (communication minister) akkasumas karaa dabballoota ishii holola umrii dheereeffachuuf nafayyada jettu hololaa jirti.Murni weertuun gabroonfattuun tun akkuma waggoottan 25n darbaniif ummattoota impaayeera Itiyoophiyaa, keessumaa ummata Oromoo mirgauumamaan qabu sarbuun gabroomsaa turte fuunduraafis maqaa mirgoota akkasii fi akkanaa Oromoof kennina jedhuun bara bittaa fi saamichaa dheereeffachuuf shurshuraa jirti. Wayyaaneen ummattoota biyyattii keessumaa ilmaan Oromoo mirga saba isaaniif falman hidhaa, ajjeesaa, biyyaa baqachiisaa yeroo tokkoo tokko ammoo mirga ummanni Oromoo uumamaa fi qabsoo isaatiin gonfate kan akka afaan,aadaa, seenaa fi duudhaa isaa anatu fidee ykn deebise jechuun akkuma lallabaa turte ammammoo wanti karaa dabballoota ishii odeessaa jirtu Afaan Oromoo afaan feederaalaa taasiisuu, Finfinnee keessatti mirga Afaan Oromoo dubbachuu dhugoomsuu, qonnaan bultoota naannawa Finfinnee jiran kan lafa isaaniirraa buqqa’aniif mana ijaaruu kan jedhuu dha. Keessumaa ergamtichi maqaaf ministeera muummee jedhamu H/Dassaalanyi ennaa waltajjiitti bahee waan jedhi jedhaniin buufu akka dhuma Fulbaanaa bara 2016 irraa eegalee yeroo paarlaamaan hojii jalqabutti jijjirama bu’uuraa fiduu fi abbootii aangoo muuduu fi hariyuu ykn akka IHADG jijjirama guddaa of haaromsuu gaggeessu dubbateera. Ykn hololeera. Ministeerri kominikeeshinii Tigricha Getaachoo Raddaatiin hogganamus kanuma irra deddeebi’ee afarsaa jira.Akkuma eenyuufuu ifa ta’uu danda’utti hololii kun ammoo holola Oromoo qabsoorra jiru fayyaduuf uumame osoo hin ta’iin, holola qabsoo Oromoo gufachiisuuf, warraaqsa finiinaa jiru dhaabuun umrii sirnichaa dheereessuuf hololame, holola damma fakkaatee summiin keessa awwaalameedha. Summii dammaan makaa akkuma jedhamu sani. Hololii karaa ergamticha H/Dassaalanysi haa ta’u karaa jaleewwan isaaniitiin gaggeeffamu kun dhugaa dubbachuuf holola waan haaraa of keessaa qabuu miti. Gabaabumatti hololli Wayyaanootaa sirba moofaa kaasseta ykn siidii haaraatti waraabuun tokko jechuutu danda’ama. Holollii “Afaan Oromoo afaan feederaalaat goona, warra naannawa Finfinneeetii buqa’aniif beenyaa kaffalla ykn mana ijaarra jedhamu kun holola umrii bittaa fi saamichaa dheereffachuuf qophaaweedha. Hololumti kun holola dhugaati,dhugumaaanuu wayyaaneen Afaan Oromoo afaan feederaalaa goote, qonnaan bultoota Oromoo naannawa Finfinnee jiraniif kondoominiyeemii ijaarte osoo jedhamee as keessa wanti haaraan gaafii Oromootiin wal qabatu maaltu jira. Oromoon kan jechaa jiru, kan qabsoo walirraa hin cinne finiinsaa jiru hiree isaa ofiin murteeffachuufi, ummanni hiree isaa ofiin murteeffate ykn murteeffatu ammoo gaafiin afaanii, gaafiin qonnaan bulaas haa ta’u dhimmoonni biroon achi keessatti deebii akka argatu ni beeka. Dhugaan jirus kanuma. Namoonni tarii waan wayyaaneen holotu kun akka waan jijjiramni addaa dhufeetti fudhatan yoo jiraataniif dursa kan of gaafachuu qaban Wayyaaneen eenyu,..? waan maal taateef wayyaaneen hiree ummata Oromoo ishiin murteessit, ykn mirgoota uumamaa fi dimookiraasii isaa qunxurtee.. qunxurtee har’a kana.. boru san isinii deebise ykn isiniif deebisuufan jira jetti..? eenyutu Wayyaanee murna weerartuu Tigraayirraa dhuftee, humnaan biyya Oromoo qabattee saamaa jirtu qoodduu mirgoota sabootaa, keessumaa kan Oromoo ishii taasiise..? Afaan Oromoo wayyaaneetu qabsaaweeUmmata Oroomoof fidee…? Manni qonnaan bultoota Oromoo naannawa Finfinnee jiraniif nan ijaara yeroo jettu, duraan maaf diigde? Ilmaan Oromoo Kanneen qayee keenyarraa hin buqqaanu jechuun wareegaman hoo ….. dhiigni isaanii dhiiga saree abbaa hin qabneeti…? Kanneen dhiittaa mirgaa sirna kanaa baqatanii galaanaaf gammoojjitti dhumaniif hoo eenyu itti haa gafaatama…? Keessumaa Ilmaan Oromoo baatilee 9n darban keessatti qofa Aga’aaziidhaan ajjeefaman kanneen 1000 olitti tilmaamanii fi kumoota kurnootaan mana hidhaatti mankaraaraniif eenyu kan itti gaafatamu… moo Afaan Oromoo Shaggar keessatti dubbachuun gumaan isaanii awwaalamee hafa..? Gaafileen kunneen gaafii akka qoosaatti bira taramuu miti. Maaliif jennaan Oromoon qabsoo walii gala isa bilisoomsuuf qabsaawaa, du’aa dararamaa jira malee gafilee amma wayyaaneen deebii itti kennuufan jira jettee hololtu kana qofaafii miti. Kun waan hin fakkaanneedha; of gowwoosmuudhasi, ammaan achi amma gaafiin mirga abbaa biyyummaa ummanni Oromoo irratti wareegamaa jiru galma gahutti sobaa fi sossobbaa xixiqqoon wanti bira taramu hin jiru. Wayyaanees aangoorra hin bubbulchu. Hololuun, ummata Oromoo sobuu fi soossobuuf yaaluun kun gadhummaa sirnichaa, dhiphuu hamaa keessa seenuu TPLF caalaatti argiisiisuu caalaa furmaata waaraa hin ta’u. Oromoon kanaan sobamuu fi sossobamus hin jiru. Qabsaawaan Oromoo kamuus kan hubachuu qabu afaan, duudhaa, seenaa fi eenymmaa Oromoo akkasumas abbaan biyyummaa qonnaan bultoota naannawa Finfinnees ta’e gutuu Oromiyaa kan deebii argatu gaafa Wayyaanee gabroonfattuu fi saamtuun Tigraayirraa dhufte gateettii ummata Oromoorraa buuteedha. Kan irratti xiyyeeffachuu qabamus suphaa fakkeessii, holola sobaa saamtuu fi weertuun gaggeeffamu osoo hin ta’iin, qabsoo keenya finiinaa jiruurratti. Qabsoo keenya finiinsinee itti fufnaan gaafii maraafuuu deebii waaraa, furmaati xumuraa ni argama. Kanaafuu qabsoo keenya FXG eegalle haa finiinsinuun dhaamsa ijoo fi fardiidha!.


TUMSAA  ADDA BILISUMMAA OROMOO (ABO) fi TOKKUMMAA HUMNOOTA BILISUMMAA OROMIYAA (THBO)

LABSA WALHUBANNOO Labsi kun Tumsa ABO fi THBO utubamuu ilaalchisee waliigaltee dhaabota lamaan giddutti mallatteffame ibsuuf kenname Kaayyoo fi galiin qabsoo Oromoo mootummaa walaba dirmokraatawa repablika Oromiyaa ijaaruu ta’u irra deebibinee mirkaneessuudhaan, Kaayyoon waloodhaan qabnu sirna bittaa kolonii jaarraa tokko oliif Oromiyaa cunqursaa jiru diiguu fi bilisummaa mijuu argamsiissu ta’u jabeesinee beekuudhaan; Tokkuummaan saboontotaa, qabsoo finiinsuuf, bilisummaa Oromoo fi walabummaa Oromiyaa shaffisuuf murteessaa ta’u hubatuudhaan; Oromiyaa walaba taasisuuf kutannoo qabnuu fi fedhii sabni Oromoo biliisa of baasuuf qabuu fi qabsoo geggeessaa jiru waliin madaaluudhaan; Mootummaan Wayyaanee shororkaa fi haala suukanneessaa saba Oromoo irrattii deemsisaa jiru xiinxaluun; Qabsoo bilisummaa dirree Oromiyaa keessattii deebifne dagaagsuuf murannoo dhaabni keenya lamaan qaban irratti wal- tumsudhaan hojjechuuf fedhii jiru hubatuun; Wareegama sabni Oromoo baasaa jiru fi injifannoolee hanga ammaa argaman kabajaa qabnu irraa ka’udhaan; Dhaabbileen Oromoo waliif tumsu fi waliigalteedhaan hojjechuun kufaatii diina biyya keenya saamaa jiru shaffisuu fi ummata Oromoo dandamachisuuf bu’a guddaa akka qabu beekuudhaan; Tumsa THBO fi ABO gama tokkuummaa dhaaba tokkootti tarkaanfachisuuf hawwii guddaa gama hundaan jiru hubachuun; Yeroo ammaa kana qindoomina gara tokkuummaa dhaabattii geessu irratti waloodhaan hojjechuuf walhubannaa jiru irratti hundawdhaan: • Labsa Walhubannoo kanaan har’a irraa eegalee Tumsa ABO fi THBO labsina; • Koree Qindeesituu Tumsa THBO fi ABO kan hojii Tumsi kun hojjetu mara sadarkaa hundaatti hogganu utubamuu hubachiisuudhaaf • Hojii qabsoo bilisummaa Oromiyaa finiinsuu asuma irraa eegaluun shafisaa fi qindoominaan waliin hojjoomsuu jalqabne; • Waloodhaan hojjetaa gara caasaa dhaaba tokko diriirfatuu irratti akka haallii hayyameen yeroo gabaabduu keessatti xumuruuf; • Gurmuu Oromoo humneessuuf marii dhaabota Oromoo hafan waliin qabnu sio’minaan xumuruudhaan mooraan qabsoo Oromoo akka dagaagu dhiibba dachaa gochuuf irratti waliif galle shaffisuuf Oromiyaan ni bilisomti! Kan mallatteeffame 10 Fulbaana 2016


To Oromos in and out/ around of Ontario

Hawaasa Oromoo Ontarioo fii nannawaa, Dargaggoonni Oromo ‘’Oromo Youth Association of Ontario’’ (Waldaa Dargaggoo Oromo Ontario), sagantaa agarsiisa aadaa mataduree A Night in Oromiya jedhuun guyyaa dilbataa Onkololeessa 9 bara 2016 qopheesse irratti akka nuuf argamtan kabajaan isin affeeree jirra. Bakki sagantichaa “3710 Chesswood Dr. Toronto, Canada” sa’aa 4:00 (sa’aa booda) haga halkan walakkaa sa’a 12:00 tti. Kaayyoon agarsiisa kanaa bal’innaa fi barreedinna Oromiyaan qabdu hundaa mul’isuu fi calaqqisisssuuf yoo ta’u, karaa sirbaa, dhiichisa, walaloo, mudhisa artii, dramaa fi sagantaawaan adda addaa biraas qabatee dhiyaata. Walumaa galatti qophiin kun bashannaansiisaa fi barsiisaa akka ta’uufii galagala addaa ta’ee akka yaadatamu abdii qabna Waldaa Dargaggoo Oromo Ontario keessaa (OYA Ontario) gurmuu dargaggoota Oromoo xiyyeefannaa fi ka’umsi isa aadaa uummata Oromoo ifatti baasee agarsiisuu, qodaa fi hambaa Oromoo barsiisuu fi beeksisuu fi dargaggoo Oromoo humneessuu irratti hojjataa. Nuyi Dargaggoon Oromo Ontario tti argamnu sagantaa kana qopheesuuf yoo karoorfannu waldaaleen hawaasa Oromoo Hamilton, Kitchener/Waterloo, fi Ottawa sagantaa bareedaa nuu qopheesaa jiru irraati hirmaataa jiru. Kanaafuu sagantaa dargaaggoon Oromoo akka Oromootti of ibsan aaddaa fi eennyummaa Oromoo olqabuuf qopheessan kana deegartanii akka irratti argamtan abdachuun kabajaan isin affeerree jirra. Nullee dalagaa kana fedhii guddaan waan dalagaa jirruuf bakka isin itti argamtanitti kabajuuf barbaanna. Isiin akka keessummaa keenyaatti simachuu hedduu irraa gammanna, yoo gaaffii qabaattan gara emailii ykn bilbilaan akka qunamntan. Galatooma akka acii wal arginuu abdi qabna, Waldaa Dargaggoo Oromo Ontario To Oromos in and out/ around of Ontario, The Oromo Youth Association of Ontario (OYA Ontario), extend our invitation to attend our upcoming Oromo cultural show, A Night in Oromiya, on Sunday 9th of October of 2016. The event will be held at Montecassino Banquet Hall (3710 Chesswood Dr. Toronto, Canada) from 4:00 p.m to 12 p.m. The main objective of this show is to encompass and embrace the beautiful diversity within Oromia during the special evening through song, dance, poetry, art displays, and drama pieces in addition to others. All the while, this show will be entertaining as well as educational. The Oromo Voice International is a committee of Oromo youth focused and motivated to bring the Oromo culture into light, heightening awareness and empowerment of Oromo youth. We, the Oromo youth of Toronto and Greater Toronto Area (GTA), are hosting this event together with the Hamilton, Kitchener/Waterloo, and Ottawa Oromo communities are also taking part in the creation of this wonderful show. We request for your attendance in hopes that you would like to support youths who identify as Oromos and are working to raise its awareness through keeping the Oromo culture alive. We have taken the duty to heart and would be pleased to share the celebration of our culture in your company. We would be honored to have you as our guest, please do not hesitate to forward your questions. If you have any questions email us or call us with the provided contact information at the bottom of the flyer. Thank you, hope to see you all, Oromo Youth Association of Ontario Committee


Akka seeraa fi heeraatti paarlaamaa ykn bakka bu’oota uummataa jechuun akkuma maqaa isaa qaamaa mootummaa keessatti uummata bakka bu’u jechaadha.

Kan jechuun bakka bu’oonni uummataa jechuun karaa kamiinuu mirgaa fi faayidaa uummataa giddu gala godhachuu qabu. Kan sirna kana keessatti argaa jirru garuu faallaa kanaati. Paarlaamaan ykn bakka bu’oonni uummataa sirnichaan ijaaraman akka maqaa isaanii uummata kan bakka bu’an osoo hin taanee uummata keessa taa’anii sirnicha warra tiksaniidha, uummata keessaa sirnicha warra bakka bu’aniidha. Dhibee hawaasaa osoo hin taanee sirnicha jiraachisuuf alkanii guyyaa warra hojettaniidha. Mootummaan ADWUI filannoo yeroo darbanee bara 2007 itti ciniinnatee safuu tokko malee mormituun ykn ilaalcha addaa namni qabu akka bakka bu’aa uummataa ykn miseensa paarlaamaa hin taane kan murteessee harka dhibba miseensota isaatiin guutuu kan barbaade sagaleen uummataa guutumaan guutuutti akka ukkaamamu waan barbaadeefi. Paarlaamaa sirna kana keessaa miidhaan uummata daran akka jabaatu yoo godhan malee waanti eegnu tokko hin jiru. Yeroo darbe gabaasa mootummaan wayyaanee miidhaa Oromiyaa keessatti qaqqabe qoradhe jedhee paarlaamaa kanaaf dhiyeessee safuu tokko malee harka guutuun mirakeessuufii isaaniu nj yaadanna. Kana jechuun paarlaamaa kun bakka bu’oota mootummaa wayyaanee malee kan uummataa miti. Osoo uummanni kun lafarraa duguugamee dhumeeyyuu ilaalchaa fi ejjennoo wayyaanee ala qabachuu hin danda’an. Bara haaraa kanatti paarlaamaan kun boqonnaa gannaa xumuranii hojiitti galuuf qophii irra jiru. Haata’u malee waanta addaa irraa hin eegnu. Kanuma paartiin ADWUI irratti dubbachaa ture mirkaneessuu. Harka, baasanii deeggaruudhaaf qophaawanii jiru. Uummanni keenyaafi biyyi keenya waan keessa jiru ammoo ni beekna. Hanga yoomiitti paarlaamaan kun nurratti sirba? Paarlaamaa kanaaf carraa sadi kennuufii qabna. 1. Yoo dhuguma akka maqaa isaanii uummata bakka ba’an ta’e haala uummata keessa jiru osoo hin jallisiin aantummaa uummataa agarsiisuun uummata cinaa dhaabbachuu qabu. Kana jechuun ajandoota mootummaan wayyaanee akka mirkaneessan itti fiddu harkaa kuffisuu qabu. 2. Yoo mootummaa wayyaanee mormuu hin dandeenye, kan mootummaan wayyaanee itti fiddu harkatti kuffisuuf of hin qopheessine ta’e, wagahuu hin qaban. Paarlaamaan kun diigamuu qaba malee dhiiga uummataa irratti sirbuu hin qabu. 3. Filannoo armaan olii kennameef itti kan hin fayyadame yoo ta’e, miseensonni paarlaamaa kanaa hundi isaanii ajjeechaa, dararama, hidhaa fi badii mootummaan wayyaanee uummata keenya irratti fudhachuu jiru adda durummaan akka itti gaafataman of qopheessuu qabu. Badii mootummaan wayyaanee dalagaa turee fi ammas dalagaa jiru akka itti amananitti fudhatamee miseensonni paarlaamaa 547 hundi isaanii maqaa isaaniitiin himmanni akka itti banamu ammumaa qabanii of qopheessuu qabu. Carraawwan sadan kennameef akka itti fayyadamuu danda’an waamichi ifaan ifatti karaa miidiyaa hwaasummaa akka isaan qaqqabu gochuu dirqama lammii hundaa ta’a. Injifannoon kan saba bal’aati!


Prezidaantiin Oromiyaa Duraanii, Obboo Juuneddii Saadoo Maal Jedhu?

WASHINGTON, DC — Dhaabbatni Dimookitaatawa Uummata Oromoo yokan DhDUON walga’ii koree giddu-galeessaa gidduu kana geggeesseen dura-taa’aa dhaabichaa – Obbo Muktaar Kadirii fi itti-aantuu isaanii – aadde Asteer Maammoo taayitaa irraa buusuu isaa beeksisee jira. Dhaabbatichi dheengadda ibsa baaseen akka beeksisetti, Kibxata – Fulbaana 20, bara 2016 gara galgalaa irraa akka beeksisetti, hoogganoonni ol’aanoon lameen taayitaa gad-lakkisuuf gaaffii dhiheessan, koreen gidduu dhaabichaa simachuudhaan akka taayitaa gad-lakkisan sagalee guutuun murteessuu isaa beeksise. Bakka Obbo Muktaar Kadir, ka duraan afaan-yaa’ii Caffee Oromiyaa turan – Obbo Lammaa Magarsaa buusamuu isaanii, bakka aadde Asteer Maammoo immoo, ka duraan Ministara Geejjibaa Mootummaa Federaalaa turan – Obbo Warqinee Gabayyoo filatamuu isaanii dhaabichi ibsa baaseen beeksisee jira. Ka duraan prezidaantii Oromiyaa turanii fi amma as Yunaayitid Iteets keessa jiraatan – Obbo Juuneddii Saaddoo maal jedhu? Obbo Juuneddii allee gaaffiileen falmsiisoon ka’an hedduu dha. Waaien ofiis, waa’ee jijjirama amma DhDUO keessatti ta’ees ni dubatan. Namoo tu haasofsiisee, kutaan duraa kunooti Guutuu isaa caqasuuf as tuqi


OMN: Gaafiif Deebii Perez. Oromiyaa Duraanii Obbo Juneeydii Saaddoo waliin

WASHINGTON, DC (VOA Afaan Oromoo) — Dhaabbatni Dimookitaatawa Uummata Oromoo yokan DhDUON walga’ii koree giddu-galeessaa gidduu kana geggeesseen dura-taa’aa dhaabichaa – Obbo Muktaar Kadirii fi itti-aantuu isaanii – aadde Asteer Maammoo taayitaa irraa buusuu isaa beeksisee jira. Dhaabbatichi dheengadda ibsa baaseen akka beeksisetti, Kibxata – Fulbaana 20, bara 2016 gara galgalaa irraa akka beeksisetti, hoogganoonni ol’aanoon lameen taayitaa gad-lakkisuuf gaaffii dhiheessan, koreen gidduu dhaabichaa simachuudhaan akka taayitaa gad-lakkisan sagalee guutuun murteessuu isaa beeksise. Bakka Obbo Muktaar Kadir, ka duraan afaan-yaa’ii Caffee Oromiyaa turan – Obbo Lammaa Magarsaa buusamuu isaanii, bakka aadde Asteer Maammoo immoo, ka duraan Ministara Geejjibaa Mootummaa Federaalaa turan – Obbo Warqinee Gabayyoo filatamuu isaanii dhaabichi ibsa baaseen beeksisee jira. Ka duraan prezidaantii Oromiyaa turanii fi amma as Yunaayitid Iteets keessa jiraatan – Obbo Juuneddii Saaddoo maal jedhu? Obbo Juuneddii allee gaaffiileen falmsiisoon ka’an hedduu dha. Waaien ofiis, waa’ee jijjirama amma DhDUO keessatti ta’ees ni dubatan.


Ibsa dubbii H/maariyam Dassaaleny ilaalchisee, atileet Fayyisaa Leellisaa irra kename

Fulbaana 22, 2016 Waan muummichi ministeeraa Itoopiyaa H/Maariyaam Dassaaleny mormii Rio irratti ani agarsiisee fi gara Ameerikaa dhufuu dhufuu koo irratti jedhe argeen jira. Baay’ee na hin dinqine. Sababni isaas, namni yeroo hunda namaan durfamu tokko akkuma ofii isaatti nama ilaala waan ta’eef. Ani yeroo hundumaa dhimma mataa kootiirrattan hundaa’a. Namni kamiyyuu akka isaa kanatti gara dukkanaatti yoo kan na oofan ta’e, hin deemu. Ofan danda’a jechuu kooti. Anatu gara Rio erge jedhee dubbatee ture. Atileetota waliin gaggeessaa godheefin tures jedha. Ani gonkumaa masara mootummaa isaanii seenee nyaadhes hin beeku. Gaggeeffamees hin beeku. Nama fira koo ajjeese waliin hin nyaadhus, hin dhugus. Ragaadhaaf suurri atileettonni gaafa sana ka’an keessaa suuraa koo barbaadee mirkaneeffachuu ni danda’a. Atileetota kan waamee gaggeesse, pirezidaantii biyyatti ture malee, gonkumaa isa miti. Kan biraa yaa hafuutii, ofiifuu irratti waan hirmaate natti hin fakkaatu. Akka aadaa fi safuu Oromoo ani dhaalee ittin guddadhetti namni guddaa ta’e tokko, keessumattuu namni gadaa of harkaa qabu, hin sobu. Hin soba jechuudhaafu nan qaana’e. Sababnisaas, ani ilma safuu fi duudhaa Oromoo dhaalee guddatedha. Egaa kaa dubbiin akka H/Maariyaam jedhu sanaa miti. Waanti inni jedhe arrabsoo dha. Hojii isaanii kan dursu yeroo mara arrabsoo fi maqaa namatti baasudha. Fayyisaan dandeetti akkanaa hin qabu miseensota ABOtu akka inni mormii agarsiisu godhe jedhee ture. Duraan dursee nabeekaa dandeetti koo? Akkamiin namadaalee laata? Kan biroo, anaan miseensota ABO miti akkan sagalee uummata koo dhageessisu kan nataasise. Eenyummaa kooti. dhiittaa mirga namummaa biyyaa sana keessa jiruuti. akka fakkeenyatti hiriyaa koo Kabbadaa Fayyisaa hidhamee ji’a osoo hin guutiin gaafa guyyaa Fulbaana 3/2016 rukutamee,hidhamtoota biraa waliin mana hidhaa keessatti ibiddaan gubataniiru. Kan hafan immoo dararaa mootummaan Itoophiyaa haala gaariin dhandhamachaa jiru. Kana ABO miti kan dhaqee natti agarsiisee. Miidhaa ummata koo irra ga’u argaa dhaga’aan guddadhe. Anaanis na dhaqabe jira. Ani ABO hin deeggarus hin jibbus. Sababnisaa, ani nama siyaasaa miti, atileeti dha. Uummata koo nan jaalladha. Yeroo kamiyyuu uummata kootif du’uuf qophiidha. Yeroo baay’ee hidhamtoota deddeebi’een gaafachaan ture, mana hidhaa qilinxoo fi mahaakkalaawwitti yoon seenu maqaa koo galmeessen seenee gaafachaan ture. Kanaaf maqaa koo achii argachuu dandeessu. Rakkina biyya sana keessa jiru sirrittin beeka jechuu kooti. Dhugaadhaf yoo ta’e, gara biyya USA kan nafide uummata Oromoo fi firoottan Oromooti malee ABO miti. Maqaa ABO deegartan jedhuun namoota heddu hidhaa fi ajjeessa turaniiru. kana booda uummata Oromoo gowoomsun dhaabbateera. Ani intalashee (ashaangulliitii) miti riimootin hin socho’u akkasaa. Akka nama tokkootti ofan danda’a. Ofittan amana. Osoo amma dhugaa dhoksuuf fiigu dhugaa mul’isuuf fiigee, biyyattii keessatti dhiigni namaa akka galaana hin lola’u. Kanaafuu ani akka H/Maariyaam kan namni natti kenne hin dubbisu . Ani ergamtuu miti. Ergaa gaggeessuf oliif gadi kaadhee,hin beeku, gara fuula duraas hin kaadhu. Fayyisaa Leellisaati.


# Oromoprotests  Dhaamsa_Ariifachiisaa Bakka Hundatti Waliif Dabarsaa!!

# Oromoprotests # Akka_Qeerroo_Bi lisummaa_Oromoo Yeroon kun Yeroo yoom iyyuu Caalaatti uummata Oromoof murteessaa ta’ee fi injifannoolee gurguddaa waareegama qaalii baasuun gonfachaa jirruu fi guutummaatti Bilisummaa saba keenyaa fi Walabummaa biyya keenyaa gonfachuuf itti jirruu waan ta’eef ; qabxiilee itti aanaan kana irratti xiyyeeffannoo kennuun qabsoo finiinsaa Wayyaaneefi ergamtuu wayyaanee OPDO tti Xummura haa goonu!! 1. Uummatni Oromoo Golee Oromiyaa Cufa keessatti Duulaa daandii konkolaataa sadarkaa gantoota Baadiyaa, Magaaloota xixxiqqoo Baadiyaa, Magaaloota gurguddaa fi daandiin gurguddaa qaxxammura biyyaa hundii bakka hundatti mukkeen gurguddaa, dhagaa fi waan naannoo keenyatti argamu hundaan guutummaatti cufuu qabna!! 2. Mootummaan Wayyaanee karaa ergamtuu isaa OPDO uummata Oromoo lafarraa duguugaa tureefi jiruu warraaqsa FXG uummatni Oromoo waliigalatti gaggeesseen jigee jira . Yeroo amma kanas Oromiyaan Humna Waraanaan Zoonii 8 jalatti qoodamtee eegamaa jirti. Haala kana jalatti OPDOn kufuu ishee amantee Oromiyaa irraa shira bulchiinsa kijibaa ishee dhaabuu hin dandeenye waraanaa addaatti qabachuun kuftee kaatee haalaa mijeeffachuuf carraaqaa jirtii kanaan boodaa kaabinootaa maqaa mootummaa wayyaanee fi ergamtuu OPDOttiin nuti biyya bulchaa jirra jechuun socho’an Oromiyaa keessaa qabeenyaa isaanii waliin dhabamsiisuun Aangoo bulchiinsaa sadarkaa sadarkaan jiruu dhuunfachaa Adeemuu!! 3. Qabeenyaan gurguddaa Aangawoota wayyaanee Oromiyaa keessatti argamuu bakka jiruu hundaatti, barbadeessuu, barbadeessuuf bakka mijaawuu dideetti akka hin sochooneef Daandiin konkolaataa guyyuu cufamuu qaba!! 4. Mootummaan shororkeessaan wayyaanee EPRDF/TPLF/OPDOn guutummaatti aangoo gadi lakkisuun yakka duguuginsa sanyii uummata Oromoo fi saboota cunqurfamoo irratti rawwataniif seeraatti dhiyaachuun gaafatamuu qabu malee uummata afaan qawween reebaa, mana hidhaa keessatti Ibiddaa fi rasasaan fixaa aangoorratti bakka wal jijjiiruun uummata tuffachuu fi yakka yakka caaluu Uummatarratti rawwachuu waan ta’eef uummatni Oromoo fi sabootni cunqurfamoo biyyatti Sochii Warraaqsaa FXG daran jabeessuun itti fufuun abbaa irreetti xummura gochuuf yeroon isaa Amma!! Injifannoon Uummata Oromoof!!


“Namuu mormii godhuuf mirga ni qaba, bakki itti mormii godhanii fi haalli itti godhan garuu filatamuu qaba.”

Atleet Qananiisaa Baqqalaa, biyya Germany, magaalaa Berlin’tti Maaraatoonii fiiguuf yeroo argametti waa’ee mormii diddaa gabrummaa atleetotni fiigicha irratti agarsiisaa jiran kana akkamitti laalta jechuun yeroo gaafatametti, “namuu mormii godhuuf mirga ni qaba, bakki itti mormii godhanii fi haalli itti godhan garuu filatamuu qaba. Ispoortiin siyaasaarraa qulqulluudha. Mootummaanis furmaata fiduuf karaa dimokraatawaa ta’een ummata mariisisuuf carraaqqii godhaa jira.” jechuun dubbate. Akkasumas mormii Fayyisaa Leellisaa godhe irratti yaada isaa yeroo gaafatametti, “Fayyisaan waan itti dhaga’amee fi waan gochuu barbaade godhe. waan godheefis ni beeka ta’a. Yoo isa gaafatte wayya” jechuun dubbii cufe. Itti dabalee yeroo “sababa ati Oromoo taateef dhiibbaa sirratti godhamee Rio irraa si hambisanii?” jedhee namtichi gaafate, “saniifii miti, ispoortii keessatti rakkoon ni dhalata. Namni atleetota filu santu filuu hin beeyne ta’a.” jechuun deebise. https://www.youtube.com/watch?v=knT1oeg5D64


BAGA NAGAYAAN DHUFTE!

Birraa 26, 2016 Dhiheenya kana, Juneeydii Saaddoo sab-qunnamtii adda-addaarratti bahee, haala keessa dabree fii gaaffiilee dhihaataniif irratti ibsaa fii deebisaa laachaa jira. Xiqqo duraa fii kaluttiis, seenaa isaa tii fii akkaataa diinaa waliin ykn diinaaf hojjachuu isa muderratti yaada isaa barreeyfamaan ibsee jira. San malees, Birraa 16, 2016, mata-duree Behind the Ethiopia protests: A view from inside the government jattuun, dooyaa internet tan African Arguments irratti, haala mootummaa Wayyaanee keessa ture saaxileessuu fii balaaleeffachuun, yaroon aangoo isaanii raawwachuu itti dhawwaaqee jira. Ee! Mootummaa hojjataniifii galata nama waakkattu jibbuu fii abaaruun waanuma jiraa ti. Aangoo akka Juneeydii qabaachuullee baatan, warri bulchiinsa mootummaa wayyaanee keessatti sadarkaa adda-addaatti meeshaa tahaafii turanii, eega keeysaa bahanii biyyaa baqatan booda balaaleeyfatan heddu. Gabroomsaan tokko tin’isa miseensota hawaasaa tiin alatti ummata biyya tokkoo irreen if jalatti bulchuu fii irratti abboomuu hin dandayu. Tooftaan kuni, Wayyaanee, tan ummata biyya Xoophiyaa ja’amtu keeysaa hawaasa dhibbantaa sadii (3%) hin caallerraa (Oromo, Amaara, Afarii fii lammiillee biroo kanneen naannoo Tigraay jattee haqaarratte keeysa jiran odoo hin dabalanne) bu’uramteef haalaan ifaa dha. Kana waan taheef, gaafa Dargiin haala amma isiin keeysa jirtu keeysa seene, ji’a Bitooteessaa tan bara 1990, Oromoota lolarratti boojitee fii kanneen waraana Dargiirraa harka itti kennan, warra Sha’ibiyaa-rraa fudhattee fii ifiif qabdurraa, OPDO dhaabde. Taayyee Tekle Haymaanoot- Kumaa Dammaysaa, Minaasee Walde-goorgis – Abbaa Duulaa Gammadaa moggaafteefii, Abraahim Malkaa, Baqqalaa Dhugaasaa, Geetaachoo Badhaanee, Baacaa Dabalee fii warra biroo irratti ramaddee, if dura oofaa Oromiyaa seente. Bara 1991, yaroo Wayyaaneen aangoo biyyichaa Dargiirraa fudhattu, Juneeydii, kan waajjira bishaanii kan Magaalaa Finfinne keessatti mindaawaa tureef, qindoominni armaa olii irraa dhokotaa hin turre. Haa tahu malee, girgirii Yaroo Ceehumsaa injifattee akka aangoo tottolfatteen, bara 2000-tti, akka inni ja’utti, “jijjiiramaan fidaan,” OPDO keessaan itti makamee, Onkololeessa 2001, aangoo Preesdantumma (Abbaa Bokkuu ykn Bokkummaa) Oromiyaa muudame. Ee! Yaroo Juneeydiin OPDO-tti makamu, dhaabichi Wayyanee kuni qaata miseensota gosa lama hore. Isaaniis, warra ittiin bu’ureeffamanii fii kanneen eegas itti dabalamni. Warri eega Wayyaaneen biyya seente OPDO-tti dabalaman iddoo sadihitti qoodamu. Isaaniis, kanneen haala adda-addaarraa hawaasatti dallanuun, qabsoo bilisummaa fii angooma ummata Oromoo dura dhaabbachuu fii lammii miidhuuf diinatti maxxanan; warra dantaaf ykn hujii barbaadaaf dirqamanii itti seenanii fii garii, akka juneeydiitti jijjiirama finnaan itti miseensoomani. Juneeydiin aangoo qabatee ji’a kurnaffaa, Adooleeysa bara 2002a, haadha tiyya tan araraasni guddisaa tiyyaa fii gadamojjummaa dadhabsiise, tan ji’a sadii booda boqochuuf jiraattuun walitti dhaammachuuf Finfinnee dhaquun dirqame. San dura gaafniniin magaalaa tana abuure, bara kudhan dura, jalqaba bara 1992a ti. Yaroon san, yaroo Mootummaa Ceehumsaa ja’amee beekkamu. Gaafana, dhaaba Tokkummaa Oromoo Amerikaa Bitaa, kan yaroo sanitti Oromoonni Ameerikaa Kaabaa jalatti gurmaawan bakka bu’uun wallisoota sadii waliin dheeynee, mooraa Gullallee tii fii tan qabsoo bilisummaa ummata Oromiyaa, hamma tokkoof, yaroo itti oowwifne ture. Barri kurnan abuura lameen jidduu jijjiirama guddaa fide. Gaafa kana, Wayyaaneen mootummaa dhunfattee, akkuma aadaa Habashaatti aangoratti wal-loltee, kan moohame caphee, kan mooheef yaroo itti sujuudamaa ture. Gaafa warri OPDO, kan yaroo abuura duraa, eegee khofa kaayyatanii dhodhokochaa turan mootummaa Oromiyaa bulchitan ja’amanii gooba itti baasanii fii, Juneeydii Saaddoo Preesdantii muudame ture. Isa malees, gaafa diinni “mooraa qabsoo bilisummaa ummata Oromiyaa kolaase” je’ee dhaadachaa ture. San qofaa miti, gaafni san, gaafa, ummanni ganna kudhan dura halkanii fii guyyaa galma Gullaallee keessaa waa’ee bilisummaa dhiichisaa turan, mataa gadi-cabsatanii, akka gabrittii tu ja’e ja’anitti, “hamma yaroon naa dhuftuu gabrichi na haa bulchu” itti jachaa turani. San keeysa, anaa, akkuma warra Gullaalee keessatti dhiichisaa bahanitti faantaa fii sagalee dhooyfachaa jiru, karaa waahelaa tiin, Juneeydii Saaddoo waliin wal-arkuuf ballama qabadhe. Guyyaa baallamaa, dhimma biraatiif ganamaan manaa baheen, ballamaaf sa’aan lama akka hafeen, toora sa’aa 4:00 WB (PM) manatti deebi’e. Yaroon mana dhufu, waahela Juneeydii waliin ballama naaf qabe onneen dhaabbachaa turte. “Maali, maaltu tahe?” je’een gaafadhe, waahela dallansuun nan lolaa jiru. “Hamma yoonaa eeysa turte?” Naan je’e. “Bakka takkaan ture?” “Ani si eegaa hin turree?” “Maalif?” “Juneeydii waliin ballama siif qabee hin turree?” “Duuba maaltu tahe?” “Amma sa’aa meeqa?” “Sa’aa afuri?” Anaa tu ja’aan. Akkumaan “sa’aa afuri” je’eeniin dammaqee, koflaa, “ani lakkooysa baraa fii yaroo Habashaa tan adunyaarraa if duubatti hafte eegaan sammuu keeysaa if baase turee bar!” je’een. Waahelli koo kan haalaan dallane, alasuma Juneeyditti telefoona bilbilee Faranjoomuu kiyya itti hime. Akkasiin, Juneeydiin kan hujiirraa bahe, waajjiratti ol deebi’ee, qoma bal’aan na simatee, wal-barree, yaroo gabaabduuf yaada wal-jijjiirre. Yaroon san, yaroo Wayyaaneen namoota biyya alaa jiran maashoon barbaadaa itti turte tahullee, simannaa naa godherraa haalaa niin gammachuu hore. Akka wal agarreen, wal odeeyfannoo xiqqoo booda, sababniniin bira dhufeef, sab-boonummaa qabaachuu isaa dhagayuurraa kan madde tahuun, sodaa malee, beeysise. Kana kaniin dhagaye, barattoota Oromoo kanneen gaafas Universitii Finfinnee keessatti wal-gurmeeysan irraa hi. Hoogganoonni koree barattootaa kanneeniin qunname, yaroo sanitti, OPDO-n, eebbifamoota waggaa tiif galma bashannanaa fii barruu eebbifamoota waggaa tan maxxanfachaa jiraniif deeggarsa waakkatullee, jara biraarra, Juneeydiin sab-boonummaa xiqqoo qabaachuu naa ibsan. Duuba, haala sanirraa ka’uun, anaannata lammiif qabu keessatti cimsuuf, faaruun alaa dhagaye eegaan gurra naqe booda, barcumni aangoo kan maqaa Oromoo tiin irra kaayame, kan wareegama qabsaawota Oromoo tiin arkame malee kan Wayyaaneen isa badhaafte tahuu dhaba hubachiise. Inni, gama isa tiin, “biyya alaa teeysanii bu’aan sabaaf fiddan waan hinjirreef koottaa waliin qabsooynaa,” naan je’ee, if na bir’achiise. Haa tahu malee, gaaffi isaa tana “wanni biraa hanqatu, qeerensa daggalaa taa’ee adurree gandoota keeysaa boonsu isiniif taane” deebisaa jattuun jalaa miliqe. San booda, gadhiifamummaa kiyya hubatee, iddoon jirru tan waan feenee fii waan garaa itti haasoynu tahuu dhaba na hubachiisee, waanuma biraa hahaasoynee, adda deemne. San booda, anaa fii Juneeydiin, takkarra-lama telefoonaan wal’agarree turre. Qunnamtii teenya keeysaa takka tan haala waahela kiyya kan isaan wal na qunnamsiise laaltu. Waahelli koo kuni, gaaf tokko, tooftaa Wayyaaneen Oromoota Dargii waliin turan sodaachisuun mataa gadi cabsachiiftuun baaragee, biyyaa baqachuu barbaaduu isaa natti himnaan, dhimma isaa kanaaf, Juneeyditti bilbile. Juneeydiin, dhiibbaa karaa saniin godhamtu akka beekuu fii hamma ani aangorra jirutti waahela kiyya hamtuun takkalleen akka hin qunnamne natti himee, haala saniin onnee isaa jajjabeeysee, immaammata baqaarraa akkaan hambisu na godhe. Haalli diinni keeysa jiruu fii sadarkaan murannoo, dandayuu fii dhabuu murteeysullee, dhaaba diinni dantaa isaa tiif dhaabbate keeysa seenanii jijjiiruuf ijibbaachuun waanuma jiraa ti. Garuu, tattaafanni akkasii tokkeen odoo hin taane waloon – murtii ifii tiin odoo hin taane tan gurmuun yo tahe irra wayya. Bu’aallee irra argamsiisa. Yokaan bu’aa lammiif irraa buusanirra tan diinni namarraa buufatuu tu irra caala. Juneeydiin tana hubachuun, gochaa isaa tiin bu’aa ummataaf buuserra tan diinni isarraa buufate caalaa tahuu ibsee jira. Ibsi isaa, warra haala akkasii tiif diinaa waliin hojjachaa jiran, kanneen boru yaada akkasii alaneeffachuuf (sababsachuuf) jiraataniif hubachiisa. Arra, moraan diinaa qabsoo ummanni Oromiyaa abbaa biyyuummaa isaa mirkaneeffachuuf godhaa jiruun Wayyaaneen jeeqama guddaa keessa seentee jirti. Goobanoota bira taree basaasotaa fii nafxanyoonni isii kanneen qawwee hidhachiiftee lammii keeysa facaafte, rakkoo itti achi deemaa jirtu haala irraa baraaruu hin dandeenye keessa limtee jirti. Sanirratti, murannoon Fayyisaa Leellisaa dhukkuba onnee itti fidee jira. Haala kana keeysa, Juneeydiin, dogoggoraa fii balleeysaa godheen, ummata Oromiyaa fii qabsoo bilisummaa isaaniirratti miidhaa fideef dhiifama gaafachuun as bahuun mooraa qabsoo tiif jabina tan diinaa keessatti ammoo shororkaa biraa akka uumu hin mamu. Kana hubachuun, obboleeysa koo Juneeydiin, akka obboleessi irraa bade deebi’eefitti, gammachuun Baga Nagayaan Dhufteen! ja’aan. Abdurashiid Abdurahmaan abbaaurjii@gmail.com


Dhiigni dhangala’e fi lubbuun harcaate galaana tahee diina fuudha

Ayyaan Irreechaa 10, 2016 Haroo Arsadee bushooftuutti bara baraan tahu, Aayyaan Africaa keessaa guddichaa fi sadarkaa addunyaattiis lakkooysa nama Miiliyoona hedduu hirmaachisuun beekamuudha. Kan bara 2016 kuni ammoo dirree murriqii ilmaan Oromoo idda takkatte tahee ummata Oromoo fi ummata dhala namaaf naatota addunyaa hunda biratti guyyaa dukkanawaa tahee jira. Aayyaanni arraa kuni kan durii caalaa Oromoota miliyoonata hedduu hirmaachise, Bushooftuun yoo xirracha darban lafa hin bu’u. Humni Faashiftiin TPLF/wayyaaneen ummata sirbaa fi dhiichisaan gidiraa, gadadoo, hidhaa fi ajjeechaa dhala Oromoo irratti ji’oota 11 darbe kana tahaa turte anaanataa, yeroo Haroo Arsadee itti deeman Rabbii ifii kadhachaa uffata aadaa fi caffee qofa qabatee ayyaanichaaf bahe loltuu lafaa fi xayyuura/hilicopter sammiirran rasaasa itti roobse akka baala mukaa lubbuu dhibba hedduu murruq godhee jira. Warraa fi Maatiin tiruun biruqxe, Saba guutuutti guyyaa dukkanaa tahe, Ilmi, Intalti,Abbaan yokaan Haati teessan wareega ulfaataa kabajaa Biyyaa fi Sabatiif wareegaman. Jabaadhaa, gumaa baafna malee hin nyaannu. Wareegni, Lafee fi dhiigni haga firii xaafii osoo hin hafne kafallanna. Kumaantamaan dhiiga dhiigaan baasuuf tarree galee jira. Onnee keessaan rabbiin jajjabina isiinii haa kennu, Abbaa keenya, Ilma keenya, Intala teenya fi Haadha teenya ulfina Rabbin/waaqa biratti wareegamtoonni Saba fi biyyaaf of kennan qaban rabbiin haa badhasu. Ilmaan Oromoo biyya ambaa jirtan gatii bilisummaan gaafattu Sabni keenya kafalaa jiru harka duwwaa duguuggaa shanyummaa Saba keenya irratti tahaa jirtu laallee garra, guyyaan dirqama Sabummaa bahunnu, kan wareega sadarkaa kamiittuu kafallu amma dirmachuuf Sabaaf uwwaadhaa. Jaarmayni Oromo Guyyaan maqaan qabsaawummaa fi Jaarmayummaa itti salphatuu fi itti kabajaa Saba Oromoo biratti argatu yeroon geesse. Lubbuu Saba keenya guyyaa kabajamaa irratti, Oromiyaa irratti murriqiin bu’aa jirtu gaafii qabsaawaa dhugaa, kan waan jedhe hujjitti hiiku, Kan lubbuu ifii Sabaaf rakoo godhu, kan irbuu seene itti dhugoomsu gahee jira. Guyaan dhiiga ilkee liqimsanii irbuu Sabaaf seename guutamee, gochaan muldhifamu amma. Humnaa fi beekumsa moora mooraa jiru mara qindeessuun qabsoo Sabni Oromo daraarse firiif wareega baasa jiru kanaaf gummaacha Sabummaa akka baanu dhaamna. Kuni ammoo, boodaa miti amma, Boruu mitiis arra. Ummata Oromoo Niimota!! Oromiyaa Irratti Abbaa Biyyaa Nitaata! Adda Bilisummaa Oromo ================================10,2016====================================


Shanyi duguuggaa faashistooni mootumaa Wayyaanee ummata Oromoo kan  nagayaan Ayyaanaa Irreechaa Bara 2016 ayyaaneefataa jiru irratti raawwate  laalchisee labsa ABO fi THBO baasan

Onkololeessa 2, 2016 Ummanni Oromoo Oromiyaa mara keessaa wali yaa’ee, Hora-Arsadee, Bishooftuu, Oromiyaa keessatti Irreecha wagga waggaan ayyaaneefata. Ayyaana Irreechaa kan bara 2016 kana jeequuf shiftoonni Wayyaanee fi kittallayyooni isaani dhagaan isaan gara hin- galchin hin turre. Ummanni keenyaas jeequmsa isaani kanaaf osoo harka hin kannatin cichoominaan guyyaa ayyaana Irreechaa bara 2016 gahan. Hora ummanni keenya itti yaa’ee ayyaana isaa itti kabajatutillee jala chufanii waltajjii san booreessu fi ummata Oromoo jeequ jalqaban. Waan duraanu ayyaana kana diiguu fi balleessuf qophaawanii jiraniif, ayyaana ummata Oromoo biratti kabajaa guddaa qabu facaasanii dirree lolaatti geeddaran. Shiftoonni Wayyaanee fi kittallayyooni isaani akkuma amala isaani lola ulee, rasaasaa fi taankii fii helikoophtarillee dabalatee, ummata nagayaan harka duwwaa ayyaanichaaf wali dhufe irratti lola shanyi duguuggaa banan. Ummata lakkoofsaan kumaatamaan hedduu irratti qawwee isaani gara galchuun, ajjeechaa suukanneessa, gochaa bineessummaa, hammeenyaa fi jibbansaan guutame raawwatan. Wayyaanee fi kittillayyoonni isaanii weeraara Oromoota irratti bananiin, namooni 678 lubbu isaani dhaban, 423 madaawanii jireenyi isaan haalan mamii irran jira, akkasuma 870 kan ta’an madaawani wal’aansamalee jiran. Saba keenya dhibbataan galaafatamtee fi dhibbantaan madaaweef ni gaddina. Shororkiisitu motummaa Wayyaanee haalan balaaleffana. Ayyaanni Irreecha kan Bara 2016 gaddaan yaadanna. Seenaa Oromoo keessattiis akkasitti galmeeffana. Wareegamni qaalii kun qaama qabsoo bilisummaa tahuu yaadachuudhaan ABO fi THBO ummata isaa waliin qabsoo gabrummaa hundeen buqqaasuu itti fufana. Waamicha: Qeeroon Oromoo hanga har’aatti karaa nagaatin falmatulee, dhumaatin isaan daraan caalaa waan dhufeef, haalli qabsoon abbaa biyyummaa isaan itti gaggeessan jijjiirraa horachuun akka irra jiru isaan yaadachiisa, ammaan booda akka sirna Gadaatti of ijaaranii, balaa isaanitti akkasumas saba isaanii Oromoo irratti aggamamaa jiru humna hidhannootin akka ittisaniif yaadachiifna. WWW.OROMOLIBERATIONFRONT.NET WWW.ULFO.ORG Seera-beektoni Oromoo hatattamaan gaggeesitoota sirna Wayyaanee PRESS RELEASE October 2, 2016 Joint OLF and ULFO Statement on the Ethiopian Regime’s Mass Murder at the Irreechaa Festival on October 2, 2016 We strongly condemn the brutal acts of state terrorism by the fascist TPLF regime on the Oromo people who were peacefully celebrating the United Nations Educational, Scientific and Cultural Organization (UNESCO) recognised Thanksgiving religious festival known as Irreechaa, at the holy site of Lake Arsadi, Bishoftu, Oromia, on October 2, 2016. The fascist TPLF regime has unleashed yet again unprovoked deadly all-out attack on Oromo civilians, as the result of which, so far, over 500 people are confirmed dead and at least 400 sustained life threatening injuries and fighting for their lives and close to a thousand people are seriously injured. The regime’s notorious special force known as the Agazi killing squad used live ammunitions and teargas indiscriminately against defenceless and innocent civilians. With the ground force supported by helicopter gunship and armoured vehicles mounted with machine guns, the Agazi mercilessly massacred the Oromo people on their Holy site. Such a heinous crime was committed in front of local and world media. The regime has targeted the Oromo youth in its attempt to silence the ongoing peaceful protest in Oromia for a very long time. We call up on the Oromo youth to switch this method of the struggle against the regime. As the TPLF-led regime has long declared a genocidal war against the Oromo nation and, in effect, it has been overly and covertly conducting this war on the nation, it is high time that you organise yourselves according to the Oromo Gada tradition and defend yourselves and your nation by fighting fire with fire, the only language this backward regime understands. We call up on Oromo legal experts to draft a case to be filed at the International Criminal Court (ICC) charging the regime’s officials, including the head of the regime Hailemariam Desalegn, who publically ordered the “brutal crackdown”, Abay Tshaye, who openly declared war on the Oromo people, Getachew Reda who demonised the entire Oromo nation by publically calling them “demons”, therefore justifying mass murder in Oromia, and Samora Yunis, who is the Chief of Staff of the Ethiopian armed forces, Mohammed Esha, commander of the Agazi Special Force, for war crime and crime against humanity. We also call up on the United Nations Security Council to pass a weighed resolution on the barbaric regime in Ethiopia and take practical steps to avert the looming epic catastrophe in Oromia and the Horn of Africa at large. Finally, we call up on the great Oromo nation to never waiver from your goal of liberation but redouble your efforts in supporting the resistance in order to assure the survival of Oromia by any means necessary. We reaffirm our commitment to stand by our people and pay the necessary sacrifice and intensify the national struggle for the liberation of Oromia. Unity is strength! Oromia shall be free!


FRONT FOR INDEPENDENCE OF OROMIA  (FIO)

KALLACHA WOLABUMMAA OROMIYA FRONT FOR INDEPENDENCE OF OROMIA LakK: kwo – 064-2016 REF.NO : oif-064-2016 Guyyaa : Onk. 2, 2016 Date : Oct. 2, 2016 Dhiigni Oromoo Bishooftutti dhangala’e, danbali worraaqsaa kan sirna gita bittu Tigree hiddaan buqqisee, Oromiyaa Walabaa ijaaru uuma Onkololeessa 2, bara 2016, ummata Oromoo daangaa Oromiyaa mara irraa miliyoonotaan Bishooftutti yaa’ee nagayaan IRREEFFATAA oole, sirni gita bittuu Tigree qilleensaa fi lafaan humna waraanaa itti bobbaaftee gara jabeennaan namoota dhibbootaan laakkayamu galaafattee jirti. Mootummaan Tigree, ummata coqorsa fi daraaraa jiidhaa malee hidhannoo hinqabne irratti, meeshaa woraanaa haga xayyaaraan baatutti itti duulchiftee haala suukaneessaan tarkaanfii sanyii duguuggaa irratti raawwachuu isii Kallachi Walabummaa Oromiyaa (KWOn), dalansuu guddaan yaadata; gochaa diinaa kanas cimsee balaleffata. Kallachi Walabummaa Oromiyaa, lubbuu ummata Oromoo dhibba heddutti laakayaman, kan sirni bulguu kun galaafateef, marartoo ufii ibsachaatiin, woreegamtootaaf jeennata, ummata Oromootiif ammoo, gumaa ummata sirna cubbuutiin dhumee kana baasuuf tokkummaan harka walqabannee akka kaanuu waamicha qabsoo dhiyeessa. Dhiigni dargageessaa, dubartii, manguddoo fi daa’iman Oromoo gita bittuu Tigreetiin dhangala’e kun, aarsaa tasa bade otuu hintaane, dhibaayyuu sirna kolonii xuruuree Oromiyaa keessaa yaasuuf deemu ta’ee galmee seenaa qabata. Goototni Oromoo guyyaa adhaa nagayaan manaa baayanii, karaa irratti diinni hambise, duuti teessan qabsoo Ummanni Oromoo walabummaa biyya ufiitiif godhaa jiru gara boqonnaa harawaatitti ceesiftee jirti. Woreegamni keessan, ka diinaaf nu jilbiiffachiisu otuu hintaane, ka daran nu morkachiisee waldhaansoo walabummaaf godhamaa jirtu xumura itti godhu ta’a. Guyyaa adhaa Bishooftuun Aanolee fi Calanqoo gadaa teennaa taatee galmooftee jirti. Harmaa fi harka muraa Anooleetii fi Calii Calanqoo, mootummaan gita bittuu Amaaraa ummata keenna irratti raawwatte gaabbii fi aarii guddoon yaadana. Mootummaan Tigree ammoo, hidhee ibiddaan ummata keenna woddaa, qe’ee teenna iratti rasaasaan nu akaaya, kana hunda bira dabarsee, bakka ayyaana hundee Oromummaa keennaa ta’e IRREESSA itti kabajannu gubbatti nu fixuun isaa, guddisee nu laalessee jira. Sirni gita bittuu woyyaanee, kashalabboota, faaydaa ufii eegsisuuf, dhala ilma namaa hidda kutuu irraa uf hinqusanne akka ta’an, dalagaawwan isaan raawwatan kan nama qaajjibbeessan himanii hindhumatu. Qabsoon ummata keennaallee, amala diinaa kanaan wolgitee yoo hindeemin, ijifannoo otuu hintaane, woreegama barbaachisaa hintaane kafaluu calla ta’a. Kallachi Walabummaa Oromiyaa, woyyaaneen, afaan qawweetiin nu mooyatte, qawwee malee akka hinkufne yeroo gara garaatitti ejjannoo isaa ummata Oromootii ibsuu bira darbee, dalagaadhaanis ummata Oromoo bira dhaabachuu isaa argarsiisaa jira. Hujiiwwan gulantaa jalaqabaa irra jiran kanniin ammoo, sadarkaa diina haleelee, Oromiyaa keessaa haxayee baasu danda’u irra geessuuf hirmaannaa olaanaa ummata Oromoo biyyaa keessaa fi alaa gaafata. Nagayaan biyya keenna irra jiraachuu, hojjachuu, barachuu, fi dubbachuu yoo hindanda’in, qabeenna keenna irratti abbaa ta’uu yoo dadhabne, nagayaan IRREEFFATUU yoo hindanda’in, walumaa galatti OROMUMMAAN YAKKA biyya itti ta’e keessatti, WALABUMMAA YOOKAAN DU’A jennee qabsotti bayuu malee wanti nubaasu hinjiru. Kanaa ol obsuun, ykn karaa nagayaatiin mirga keenna gonfanna jechuun, hawwii GAANGEE DHALA EEGUUTIIN adda hinjiru. Nagayaan bayanii galuun yoo kan hindandeennee, “QABSOON NAGAYAA” akkamitti danda’ama? Woreegama haga adha kan falame firii itti godhuuf QABSOON HIDHANNOO jabaatuu qaba. Qabsoon nagayaa, yoo qabsoo hidhannootiin hin deegaramin , QABSOO KADHAA ta’a. Bilisummaan kadhaan argamte hin jirtu. Kanaafuu, ummanni Oromoo, bakka jirtu maratti, sirna bulguu, KAN ILMAAN TEE NYAATAA JIRU, kan amala namooma uf keessaa hinqabne kana, hiddaan buqqifsuuf tokkumaan waldhaansoo finiinsi. Qabeennaan, humna namaatiin, qaamaa fi surriin ijaaramtee, hidhattee, damaqinnaan qabsoo Kallachi Walabummaa Oromiyaa biyya keessatti geggeessaa jiru cinaa akka dhaabattu waamicha isinii goona. Yaa ummata Oromoo, kaabaa fi kibbaa, bahaa fi dhiyaa waliif birmachuudhaan danbalii worraaqsaa uumnee, woyyaannee hagatti akka galchinu fi gumaa ummata keennaa akka baafanu adha irraa eeglee waan qabdan maraan qabsoo bilisumaa fi wolabuummaa Oromiyaf godhamtu bira akka dhaabbatan waamicha lammumaa isniif goona . Sirni cubbuu hinkufa, Qabsoon itti sufa! Oromiyaan Ni Walaboomti! Kallacha Walabummaa Oromiyaa FRONT FOR INDEPENDENCE OF OROMIA (FIO) KALLACHA WOLABUMMAA OROMIYA FRONT FOR INDEPENDENCE OF OROMIA LakK: KWO – 065-2016 REF.NO : FIO -065-2016 Guyyaa : Onk. 2, 2016 Date : Oct. 2, 2016 Front for Independence of Oromia’s Statement on Bishooftuu Massacre The Bishooftuu carnage of Oromo people by the minority Tigre regime will not deter Oromo struggle except for expediting the demise of the tyranny The Front for Independence of Oromia (FIO) is deeply maimed by the TPLF’s meticulously planned and executed atrocious crime on Oromo people, who were peacefully celebrating “Ayyaana-Irreecha,” annual ceremony at Bishooftuu historical site. On Sunday, October 2, 2016, the Tigrean government ruling Ethiopia deployed its elite killing squad under the disguise of police and massacred hundreds of innocent Oromo people gathered holding nothing but Crown grass and flowers. Dozens of innocent men and women: young children and pregnant mothers, senior citizens, and other people who have come-out to take part in the Irreechaa ceremony were dreadfully killed and gravely injured from the top-down drizzling bullets and tear gas. Hundreds were drowned in the Bishooftuu Lake, trying to shield self; more troubling, thousands of Oromo people were handcuffed and transported to the TPLF-Woyane prison cells, and that includes badly wounded and unconscious victims. Front for Independent of Oromia (FIO) is tormented by this heinous genocidal act perpetrated by tyrant regime and condemns the evil act with the strongest term possible. Front for Independence of Oromia (FIO) mourns for the loss of hundreds of innocent lives by the sinister regime, and concurrently would like to call upon Oromo in all walks of life, abroad and at home, to unite and intensify the fight until those perpetrators brought to justice. We still mourn and remember Anole and Chalanqo, the right arm mutilation of men and breast of girls and women by minority Amhara elites in the 19th century. Today, the deliberate destruction of innocent Oromo lives by the Tigre regime at Bishooftuu “Irreechaa” celebration has gone down in history books as the replication of those despicable cruelties of Anole and Chalanqo. Front for Indpendence of Oromia (FIO) calls up on international community: the US, EU, AU, and the UN to immediately deploy an independent body for the investigation of the inhuman act the TPLF regime inflicted on the Oromo nation for the last one year and the Bishooftuu massacre in particular. Herewith, the FIO would like to reiterate its commitment more than ever before to stand with the Oromo resistance and contribute its part to the Oromo people’s struggle for regaining its God given rights, until such noble cause is achieved. Front for Independence of Oromia (FIO), therefore, would like to send a strong message to all Oromos to keep up its resistance at every front against this tyrant regime until it is fully deposed of Oromia. To this end, all Oromo shall work hard to gather its strength, organize resources, deploy every bit of knowledge and stand by the Front for Independence of Oromia (FIO) in the fight against the common enemy. Qabsoon itti sufa, Sirni cubbuu hinkufa! Oromiyaan Ni Walaboomti! Kallacha Walabummaa Oromiyaa


Hidhamaa fi Ajjeefamaatuma  Balbala Bilisummaarra Geenyeerra.

Ummanni Oromoo Dhugaa namaa dabsuuf, haqa namaa sarbuuf qabsaawaa hin turre, qabsaawaas hin jiru, Oromoon haqa isaaf qabsaawaa ture. haqa isaaf qabsaawaa jira. Kan dhiigni ilmaan Oromoo kumaa kitilaa dhangalahaa jiru haqa ummanni Oromoo akka sabaatti dhabe deebisuuf malee akka iccitiin biraa hin jirre eenyufuu ifaadha. Qabsoon kun ammoo amma mirgi abbaa biyyumma, walqixummaa fi bilisummaan Oromoo kabajamutti kan itti fufu ta’uunis akkasuma ifaadha. Qabsoon keenya, qabsoon haqaaf , wal qixxummaaf, mirga abbaa biyyummaa keenya kabachiifachuuf taasifnu kun, akka argaa fi dhagahaa jirru baayyeen keenyas akkuma irrattis hirmaachaa jirru sadarkaan har’a irra jiru akkaan boonsaa fi abdachiisadha, diina rifaasisee lammii gammachiisaa jira. Dhiigni gootoota keenyaa, lafeen ilmaan Oromoo akka bade hin hafin ragaa bahaa jira. Injifannoolen gurguddoon galamaahaa, qabsoon keenya barootaaf itti dhiignee fi itti cabne firii naqachaa jira. Qayeen gabroonfattootaa, qayeen saamtootaa barbadaawaa fi dukkanaawaa qayeen Oromtichaa ammoo ifaa jira. Qayeen Oromoo saamtootaa fi ergamtoota irraa qulqullaawaa jira. Har’a diinni keenya kan waggoota 25n darbaniif nu garoonfata fi nujjeesaa, kan nu hidhaa fi nu saamaa turte wayyaaneen FXG ummanni Oromoo gaggeessaa jiruun dhiphuu hamaa keessa jirti. Dhiphuu hamaa kanarraayis kaatee gutummaa Oromiyaa keessatti waraana ishii Aga’aazii bobbaaftee dhalataa Oromoo dhiiraa dubartiin , xiqqaa guddaan jumlaan fixaa jiri. Keessumaa erga FXG gutmmaa Oromiyaa keessatti finiinee ka’ee as wayyaaneen waraana ishii ajjeechaa muxeeffate aga’aazii bobbaaftee ajjeechaa fi dararaan raawwataa jirtu akka malee hammaateera. Baatilee 11n darban keessatti qofa osoo ajjeechaa jumlaa Hora Arsdiitti onkololeessa 2 bara 2016 raawwatte hin dabalatin namoota 1000 ol dhukaaftee fixxee jirti. Kan onkololeessa 2 bra 2016 hirmaatoota ayyana irreecjhaa irratti raawwatte ammoo akkaan sukanneessaa fi kan amma ammaatuu lakkoofsi isaa adda hin bahin yoo xiqqaate namoota dhibba 500 ol ta’uudha. Kan Ergasii asiyiis guyyaa guyyaan dhumaa jiran ilmaan Oromoo hanga hin qaban.Kanneen mana hidhaatti manakaraaraa jiran hayyoonni Oromoo danuudha. Biyyaa kan baqatan, kanneen bakka buuteen isaanii dhabame akkasuma manni haa lakkaawu. keessumaa yeroo ammaa kana gutummaa Oromoomiyaa keessatti duguuginsi sanyiiti wayyaaneedhaan ummata Ooromoo irratti raawwachaa jira. Ajjeechaan jumlaa, Namoota ukkaamsanii essa buutee dhabamsiisuun akka sirnichaan akka fala xumuraatti fudhatameera. Qabeenya Oromoo saamuunis kan yeroo kamiituu caalaa babbalatee jira. Walumaa galatti yareeoo ammaa kana sochii wayyaaneen bara bittaa fi saamichaa dheereeffachuuf taasiftuu fi FXG ummanni Oromoo murna tanarratti gaggeessaa jiruun impaayeerri Itiyoophiiyaa dhiphuu hamaa keessa jirti jechuutu danda’ama. Ummanni Oromoo ajjeechaa, hidhaa fi darraaa akkasumas saamicha wayyaaneen barootaaf gaggeessaa jirtu kana ofirraa kutuuf fincilarra jira. Fincilli kun akkuma dirreetti muldhachaa jiru firii naqachaa saboota biraafuu fakkeenya guddaa ta’aa jira. Wayyaaneen waan qabduu fi gadi dhiiftu wallaaltee ajjeechaa jumlaa raawwchaa jirti, kan fagoo dhiifne ajjeechaa jumlaa nama nagahaan irreeffannaaf baheerratti dhukaasa banteen yakka sukanneessaa Bishooftuu Hora arsadee irratti onkoleessa 2 bara 2016 gaggeessitee yoo kaafnee ilaalle ammam akka badii kutatte ifatti muldhisa. Qarqara boollaa gahuu sirnichaa argisiisa. Qabsoon ummata Oromoo FXG egalle akka bara garbruummaa nurraa kutuuf dhihaate muldhisa. Osoo ajjeefamnuu .. osoo hidhamnuu akkuma eenyuyyuu ragaa bahuu danda;utti balbala bilisummaarra geenyeerra. Onkolooleessa 2 bara 2016 qeerroom dargaoonni kutatoon lammii isaaniif dhaabbatan, kan seenaan isaan hin daganne, waltajjii wayyaaneen irraa holooluuf qopheeffatte Bishooftuu Hora Harsadeetti argamuun daawoon daawoon TPLF, daawoon …wayyaanee jedhaniiru. Qabeenya diinaa gubuun, lukkeelee wayyaanee miseensoota OPDO fi kanneen biroo irratti tarkaanfiin WBO fi qeerroon fudhatamaa ergamtoonniis Oromiyaa keessaa baqachaa jiru. Kanneen akka Fayyisaa Leellisasaa fi atleetonni biroo ammo akkuma hunduu quba qabnu ennaa olompikii Riyoo Dabalatee ennaa iddoo gara garaatti kaatanii injifatanii galanitti dhugaa Oromoon qabu addunyaa hubachiisuun seenaa dalaganiiru. Dalagaas jiru. Kan sabboontoota Artiistoota Oromoo ammoo silaa lakkaawamee hin dhumu. Hawaasi Oromoo biyya alaas achittis lukkeeleen wayyaanee dhabamuu baataniis hojii deeggarsaa, hojii dippiloomaasii lakkaawwamee hin dumne raawwachaa jira. Walumaa galatti alaa-manatti qabsoon ummata Oromootin wayyaanee irratti gaggeeffamu cimeera, gara balabala bilisummaatti kalaayeera. Caalaatti cimuus qaba. Akkuma “ ilkaan socho’e osoo hin buqqaane hin hafu” jedhamu san, sirni Wayyaanee buqqayee baduuf qaraqara gaheera. Mootummaan faashsitiin nufixaa bahee fi jiru kun sochiin isaa ammaa martuu sochii abdii kutannaa ta’uu ifatti mirkaneessaa jira. Haata’uutii dadhabaa jira, ykn dadhabee jira jennee daqiiqaaf of dagachuu hin qabnu, qabsoo keenya FXG bakkayyuttuu fininsinee itti fufuu qabana. Holola riifoormii jettee Wayyaaneen odeessitu kamuufuu gurra kennuuraayis of eggachuun akkaan barbaachisaadha. Alaa manatti irreen keenya tokko ta’ee qabsoo ummanni keenya irratti dhiigaa fi dararamaa jiru kana firii itti horuun dubbii Fardiidha! Kan gabrummaa jalaa nubaasee bilisummaa nu gonfachiisuus isuma/// IUOf!


Ibsa ejjannoo qeerroo Godina Harargee Bahaa fii Dirree Dawaa irraa:

Akkuma beekkamu, qabsoon Oromoo bu’aa bahii hammana hin jedhamne keessa darbaa as-gahe. Danqaalee fii roorroo hamtuu wayyaanee fii qaamuma keenya irraa numudataa ture hunda obsaan irra taree otuu jiruu, amma duguuggaa ilmaan Oromoo bishooftutti wayyaaneen raawwatteen obsa wanti jedhamu dhumatee jira. haga amma duraa, ilmaan Oromoo karaa nagaatiin harka qullaa diina dura dhaabatee falmaa turullee, ajjeechaan dhaabachuu waan dideef, akkuma dhaga’aatii fii argaa jirtan, gara tarkaanfii of-irraa ittisuutti tarkaanfatee jira. kanaaf, dhaamsi qeerroon bahaa oromiyaa isiniif qabu kan armaan gadii kana fakkaataa itti dhiyaadhaa!!. _____Qabsoon Oromoo galma barbaadame kan ga’uu danda’u, gargaarsa ilmaan Oromoo ykn Ethiopianota biyya ambaa jiran/Diaspora qofaan galma ga’uu hin danda’u amantaa jedhu qabna. kanaaf, deeggarsa abbootii qabeenyaa biyya keessaa dabalachuu barbaachisa waan ta’eef, nutiis hubachiisa armaan gadii kana baafne. Hubachiisa:- Abbootii qabeenyaa ormiyaa, dirree dhawaa, Finfinnee,akkasumaas naannoolee biyyattii keessa jiraatan maraaf:- 1. Abbootiin qabeenyaa sirnicha kana jalatti cunqurfamaa qabeenya horattan hundi, qabeenya keessan irraa kaffaltii/tax isaanii fii hojjattoonni keessan sirna cunqursaa kanaaf kaffalaa jirtaniin wayyaaneen humnooytee duguuggaa dhala namaa irratti raawwachaa jirti. kanaaf har’aa jalqabee deeggarsi keessan karaa danda’ameen qabsoo biyya keessaa deemaa jiru bira dhaabachuu qaba. Hanga arraa qeerroon, qabeenya keessan tiksaa jira malee, wayyaaneen galaaf kaate, akka isin saamu ifatti beekna. dabalees qeerroon hamma murtii kana irra ga’utti, yaadota adda addaa irratti mari’achaa ture. innis:- 1. Abbootiin qabeenyaa meeshaa ittisaa dirqama akka nuuf bittu. 2. Karaa danda’ameen namoota erginee deeggarsa gaafanna. 3. Warri abdii isaan irraa hin qabnuu, tarkaanfii jedhanis inuma jiru. Haata’uu, murteen dhumaa nuti irra geenye, 1. Abbootiin qabeenyaa biyya keessaa hundi, karaa danda’ameen yeroo nuti deeggarsa gaafannetti haanubira dhaabatan kan jedhu. 2. Kaffaltii diinaaf kaffalan akka dhaaban. 3. Kun didamnaan diina nurratti gargaaru waan ta’eef nurratti dalagachuu akka hin dandeenye beekuu qaban kan jedhu. kanaaf, waliin taanee diina of-irraa qaarsina! Wayyaaneen konkolaataa ishee lakkoofsa gabatee dhufaa godhattee, qabeenya nama dhunfaa guban jettee abbaa itti uumaa jirti. mana diina ilmaan Oromoo dhiiga dhugaa jiru yeroo qeerroon barbadeessite, diina biroo bakka buustee kunoo akkanatti qabeenyaa kiyya naduraa guban jechisiisaa karaa media ishee hafarsaa jirti. kanaafuu ,Abbootiin qabeenyaa keenya rakkoo walxaxaa wayyaaneen qopheessite kan giddutti akka hin qocolamne isiniin jenna. Abbootiin qabeenyaa warra Somali tokko tokko wayyaanee waliin nutti tumsuu jalqabanii jiran. isaan kanaas warri walitti dhufeenya qabdan akka nuuf akeekkachiistan isiniin jenna!!. Galatoomaa! injifannoon ummata ormoof yeroo jennu, gargaarsa waaqaatiin!!!. By Haqa Mullate


ARRAAS BORUUS GOOTOONNI WARRAAQSA QABSOO OROMOO QEERROO BIYYA KEESSAATI! (Saphaloo Kadiir irraa)

Ani gama kiyyaan osuma akka maraataatti na ajaa’ibsiisuuti, akka gowwaattiis na aarsa. Gowwaan maaliif si aarsa akka naan hin jeennee hadaraa. Naan jettaniis gowwaan waanuma nama aarsu malee waan nama gammachiisu hanga firii xaafii hojjachuu hin beeku waan taheef nama aarsa. Nama aarsuu malee nama araarsuu hin beeku kaa gowwaan. Waa malee gowwaa kana hin balaaleeffadhu bar yaa ambayyoo. Yeroo mara gowwuma keenya kan daafanaa ambaa jala eegee wix-wix godhuutu nu galaafachaa ture waan taheefi. Mata duree barruu kootii kana “Arraas boruus gootoonni warraaqsa qabsoo qeerroo biyya keessaati!” jedhee yoon jalqabu waa hedduun argeefi dhagaye irraa ka’eetiin filadhe. Gariin namaa (kan akka kiyyaa) sodaaf zaraaraa manaa jalaaa fagaatee, abaada qaxxaamuree bakka biraa osoo jiruuti warraaqsa biyya keessaa kana akka waan inni bu’uree, ijaaree, sochoosaafi kabaatiis jiruu of fakkeessuuf dhuundhum torba ol hiixata. Arraba isaa hanga karabaatii of keessaa harkisa. Ani kan jedhu, barana namni hojjaafi dandeettii isaa malee ol harkifachuu maaf jaalataa? Ofii ol hiixachuun mudhii nama kuttiin gurra isaaniirra bahee hin beekuu fakkaata. Haa tahuuti garuu maali immoo namni ilaalchaaf yaadni miila miilaa maaf baayy’ata bara keenya kana keessa? Kan hojjatu kan biraa,kan ittiin faarfamuufi ittiin mul’achuuf akka re’ee kolkolee jala darbaniitti fiigu kan biraati. Saniifuu osoo namni biyya keessa jiru illeen anaatu itti abbaadhaan batachee naman aarsuu beektaa. Osoo qabsoon eessaa kaatee akka eessatti dhaabbatte illee irraa hin beekne, kan imaamaafi faaga warraaqsaa hin hubanne abbaa qofa tahuu fedhuus meeqa agarre. Maaliif abbaa tahuuf maraatan tan jettu osoo hin tahin dhimmi kiyya osoo ulaagaa abbummaa hin guutin abbaa tahuun akkamitti danda’amaa dha? Gaaffiin tiyya ifa isiniif tahuu isii hin shakku. Gariin namaa waanuma namni qotee, oomishe akka warra nafxanyoota duritti diriirfatee taa’ee nyaachuu fedha. Dhugaa jiru liqimsee waan wal hin fakkaanne walitti erbee waa fakkeessuuf yaaluun kun dur irra amma waan baayy’ate natti fakkaata yeroo garii. Meeshaa fakkaattuu hatanii hojjachuu waan chaayina jalaa baraniis natti fakkaatu. Eegaa! Dhiifama yoon akkana jedhu of irraa hambisee miti. Yookaa immoo komiifi koomaa qofaaf mudhii hidhadhee adafaanyii tahuuf miti. Garuu waan hin hojjatin ittiin if dhaadheessuun qooda silaa waliif kaayuu mallu akka waliif illee hin quuneefi waliif hin keenye nama taasisa. Waan tokko tan namni biraa itti dhiigeefi itti dhukkaa’e ani immoo maqaa itti argachuuf yoon shakaru xiqqo natti ulfaachuu qaba. Kan carraaqu kan biraa kan itti carroomuuf anfariiru kan biraa. Ajaa’ibaa bar dubbiin bara kanaa. Ani kan na dhibe namni geengoo qabsoo tan ibidda wajiijaa keessa taa’ee wareegama qaalii kafalaa dhiigaaf lubbuun bu’aa galmeessaa jirulleen osoo maqaan hin kaafamne kan halaala fagoo jiru, kan adeemsa qabsootuu irraa hin hubanne akka nama qaphxii gaarii galmeesseetti yoo harka ol qabee maraatu maal jedhama? Maraatuu jedhama edaanuu! Dhiheenya kana immoo qaadhimaan sobaa baayy’achaa dhufuun kun daran nama danfisu bira dabree nama affeela. Hundinuu garuu qaadhimaa isaan hin malle abuurrachuuf yoo wixifatu mul’ata. Gariin immoo akka waan bilisummaan maqaa kiyya qofaan haa dhuftu jedhuu fakkaata. Osoo hin facaafanne asheeta nyaachuuf hawwuun immoo yoo hannaan taate malee hin yaadamu. Maaliree kan osoo firii lafa hin buufne asheeta tuttufachuu qofaaf akkas ilkee qaratu kun maaf baayy’ate? Yoo kan dhugaa walitti himnu tahe immoo warreen daangaa warraaqsaa ala jirru marti dubbuma dhandhaaruu, tarkaanfii wal dhoorkuufi kokkee wal danqaruu qofaaf waan hiriira dhaabbachaa jirru fakkaata dubbiin keenya. Keessattuu warri diyaasfooraa kun wal haqooquu, wal qeequufi wal jeequu malee amma taatu dhiisaa jirra waan biraa. Dhiirtii onnee qaraan kaatee, dhiiga facaasaa qabsoon injifannoo galmeessaa jirti. Nuti immoo gama teenyee akka ruummicha foon irrtti wal nyaatuutti dhiiga isaanii irratti baacna. Namni gariifaan inumaa waan qoosu fakkaata. Nuti osoo qabsoof harka hin laatin sabboonummaafi hayyummaa bilisaan lafaa yoo hammaarannu warri itti capheefi itti baqee bu’aa injifannoo boonsaan qabsoo faayaa jiran immoo qoodallee dhabaa jiraachuutu namatti mul’ata. Nuti namoonni daangaa warraaqsaa keessaa achi utaallee jirru maqaa nuun hin malle gonfachuuf beexaluun keenya kun anfariirummaa maqaa qofaaf kan sakaraa jirru tahuu ragaa malee nutti mirkaneessa. Yoon kana jedhu xurree imala warraaqsaa keessaa gahee hin qabnu jechuu koo miti. Gaheen nuti qabnuufi bahaa jirru hantuuta tahee osoo jiruu maqaafi gita arba gahu haguugachuuf kaachuutu bal’inaan nurraa calaqisa jechuu kooti. Adeemsi qabsoo qooda malu waliif kaayaa deemuun dirqama taha. Nuti warri biyya keessa hin jirre kun si’eessitootaafi mirqaansitoota taanee fayyaa dayaa jechuun hamilee warraaqsitootaa cimsu, yeroofi bakka barbaachisaa tahetti immoo gaafa hanqinaafi rakkinni diingdeeisaan qunnamu waan dandeenyuun dirmatuufi gorsaaf yaadaan jajjabeessu, hanga waa hubannutti akeeka deemsa qabsoo tilmaamuu irra kan dabre qoodni akka isaanii kan hanga wareegama lubbuu kafalaa jirru hin jiru. Kunillee deeggartuufi tarkaanfachiiftuu qabsoo tahullee qabsaa’oota bakka of buusuuf nun dandeessisu. Eeyyee! Qabsaa’oonni kan dhiiga dhangalaasaa, lafee facaasaafi lubbuu ofii wareegaaf kennaa jiru saniin ala abbaan tokko hin jiru. Miila wal qixxeessanii diriirfataniituma barcuma irra ta’aa saniifuu biyya fagoo jiraachaa bu’aa qabsoon argamu saammachuufi maqaa ittiin cululuqsiifachuuf hamomoochuun kun ani akka kiyyaatti sirrii nattin fakkaatu. Saniifuu maqaa irratti wal xureessaa bu’aa ijoolleen biyya keessatti dhiiga dhagaa raphaa galmeessitu irratti wal nyaachuu feetan. Hundaafuu qeerroo xiiqiin warraaqsaa sossoose kana akka waan ofiif irratti hojjattanii qabsotti seensiftanii fakkeessuu dhiisaa. Qeerroo waliin osoo wal quban qabne qubaaf qeensa taanee hojjachaa jirra jettanii kijibuu dhiisa. Yoo waliin hojjachaa jiraattan immoo hoggaa isaan isin yaammatan eessa jirtan? Ani hangaan beekutti abbaan qabsoo ummata Oromooti. Loltuun qabsoo isaanii immoo qeerroo ilmaan isaaniiti kan isaanuma keessaa bahee harka duwwaa waraana agaazii gombisaa jiru. Warri bahar gama teessanii arrallee dubbii waliin dha’uufi qabsoo Oromoo laaquu kajeeltan marti dhaabbadhaa nurraa. Kanaaf jaalattaniis jibbitaniis gootoonni isaan dhiira dhugaa tahuun harka duwwaa biyya keessaa diinatti lubbuu sardaa jiru kanneeni malee nama biraa eenyullee miti. Ittiin daldaluufi ittiin dallaaluus lakkisaa. “Jaalattaniis jibbitaniis Oromiyaan qeerroo goototaan ni bilisoomti!” – Saphaloo Kadiir / Abdulbasit Onk. 2016


#OromoRevolution: LABSA Akkuma dhageessanii jirtan Wayyaaneen duula sanyii Oromoo duguuguu ji’oota 11f itti jirtu har’a ifaan ifatti labsitee jirti.

Ummanni keenya akkuma arman duraa labsa diinaa kana tokkummaa, murannoofi tooftaadhaan ofirraa qolachuu qaba. 1) Diina humnaan isin caalu kallattiin dura hin dhaabbatinaa. Daguudhaan haleelaa. 2) Tarkaanfii maddeen diinaggee sirnichaa irratti fudhatamu bifa of eeggannoo qabuun jabaatee bladhinaan itti fufuu qaba 3) Tarkaanfiiin dhaabbilee sirna cunquraa ( waajjira bulchiinsaa, poolisii, manneen hidhaa kkf) irratti fudhatamu cimee itti fufuu qaba. Dhuma torban kanaatti qabaleen takka Oromiyaa keessatti dhaabattee hafuu hin qabdu 4) Dhaabbileen fayyaa, bishaanii, kkf ummataaf barbaachisaa waan ta’aniif tuqamuu hin qaban. Eeggamuu qaban. 5) Sabaafi sablammiin Oromiyaa keessa jiru lammii keenya. Tuqamuu hin qabu. Manneen amantii gaaddisa tokkummaa keenyaati. Nageenyi isaanii kashlabbeefi diinaa irraa tiikfamuu qabu. 6) Lammiileen biyya alaa Oromiyaa jiran keessummoota kabajaati. Nageenyi isaani barbaachisaadha. Tuqamuu hin qaban. Eeeggamuu qaban. 7) Hoggansa Oromo mana hidhaafi caasaa sirnichaa keessa jiru yoo ajjeesan tarkaanfiin hadooddii hin qabne fudhatamuu qaban. Kan warri gootan waan gootan beektu. Irbuu isiniif gallu; doorsifni fedhe yoo dhufe hanga lubbuun nu keessa jirtutti dantaa sabaa dabarsinee hin kenninu.Yoo kana goone lafeen wareegmatootaaa qabsoo waggaa 50 nu haa waraantu, diigni isaanii jiruufi du’attis gaaza ta’ee nu haa gubu. Dhugaa qabna, Tarsiimon Falmana Ni Injifanna!!


Waamicha Yaadannoo  Guyyaa  FXG,  Waggaa  Tokkofaa..

ABOn konyaa Sweden Sadaasa 12/ 2016,FXG, waggaa tokkoofi demaa jiru sabebeffachun Hawasa Oromoo Biyaa Sweden mari’aachisufi qophii xumarata jira. Akeeki qophii kanaas yeroo amma ummati Oromoo qabsoo bilisummaa fi walabummaa tasissa jiru, fixaan baasufi maal gochuun nurra eegamma kan jedhufi, warra qabsoo kana irratti waregaman yadachun taha. Mariin hawasaa kunis haala amma deemaa jiru yaada keessa galchuun kaayyoo ABO fi saba keenya ibsu yaalla. Akkasumas sabi keenya qabsoo kana xumuraa itti gochuufi waregama lubbuu kumataman baasa jiru, WBO jabbessuun ala filanoo biraa akka hin jire beekuun, hawaasi Oromoo biyaa ambaa jiru qooda isaa beekkun gummacha irraa barbaadamuu tasisun, yeron isaa ammaa jenna. Saganta qophii kana fi galmaa iddoo qophiin kun itti tahu yeroo gababatti issin beeksifna. Kanumaan walqabsissun hiriira nagaa gochuun dungoo qabsissun warra qabsoo kana irratti wareegaman yaadana. Injifatnnon Uummata Oromoof!!! Koree Hojii Rawwachiiftuu K Sweden.